INTERNATIONAL DRUG CHECKING DAY EDO DROGEN ANALISI ZERBITZUA NAZIO BATUEN ERAKUNDEAN | elinberri\nINTERNATIONAL DRUG CHECKING DAY EDO DROGEN ANALISI ZERBITZUA NAZIO BATUEN ERAKUNDEAN\n2017. martxoak 22 Albisteak, Hegoak Elkartea\nArrisku eta kalteen murrizketan lanean dihardugun elkarteok, drogen politika publikoen euskarria eta egokitzapena eskatzen ditugu. Horrela sortu da International Drug Checking day datorren martxoak 31an, edo substantzien analisi zerbitzurako nazioarteko eguna.\nAldarrikapen honekin eskatzen da, drogen analisirako zerbitzuen garrantzia eta beharra, izan ere, NBE-k bere 60. saioa antolatu du martxoaren 13 eta 17rako Vienan (Austria). Eta horren harira, elkarte desberdinok paraleloan sortu dugu “Drogen analisirako zerbitzuak: osasun publikoa eta segurtasunaren hobekuntzan”.\nDroga-kontsumoa izan da, gaur egun ere izaten da eta ezin dugu ukatu errealitate sozial aldakorra izango dela, horregatik ikerketa eta birziklatze jarraituaren beharra du, kontsumoarekin erlazionatutako arazoen prebentzioan lan egin nahi bada.\nHorregatik, arrisku eta kalteen murrizketaren estrategiaren funtsezko garrantzia goraipatzen dugu, eta Osasun Publikoaren prebentzio-abordatze guztietan integratzea beharrezkoa iruditzen zaigu, prebentzio eredu globalagoa denez gero, baimentzen eta errazten du arrisku-egoeran dauden taldeenganako hurbilketa eta gertutasuna.\nIkuspegi hau aurreratzen da kontsumoarekin erlazionatutako arazo larrietara, eta arazo hauek aurkezten ez dituzten pertsona kontsumitzaileekin lan egiten du, izan ere osasuna zaintzeko baliabideei buruzko informazioa eskatzen dute. Substantzia ilegalen kontsumitzaileen populazioa ere, arduratzen eta interesatzen da osasunaren babesagatik, drogak kontsumitzea ez delako zaintzearen aurkakoa.\nArrisku eta Kalteen murrizketa hizpide izanda, gure errealitatearen 90%ra iristen gara, izan ere, adin goiztiarretan kontsumoen prebentziotik eta mendekotasunezko kasuetan, tratamendu espezializatuak eskaintzen dituzten zerbitzuekin koordinazioan gaude.\nJakina denez, eredu hau gizarte talde zehatz batengana zuzentzen da, baina aldi berean baieztatzen dugu honekin iristen garela beste modu batean inolako zerbitzuetara joko ez luketen kontsumitzaileei, honenbestez hein handi batean ekidin daitezke ondorengo tratamendu posibleak.\nHau guztirako, arrisku eta kalteen murrizketa integratu behar da drogen politika publikoetan, koordinazio jarraitu eta estuan ikuspegi honekin lan egiten dugun elkarteekin, baita diru-laguntza eta euskarri teknikoa ere, prozesu hauen lan ona eta jarraipena ziurtatzeko, droga kontsumoaren fenomenoan esku-hartzeetako koherentziaz gain, inplikatutako eragileen artean.\nGainera, beharrezkoak dira erabiltzaileengana hurbiltzeko zerbitzuak, erabakien errespetua eta konfiantza izanik abiapuntua bakoitzak bere osasuna kudeatu eta zaindu dezan.\nHegoak elkartea eta filosofia bereko elkarte hauetan ezinbestekoa da substantzien analisia eskaintzea eta konfiantzazko erlazioak sortzea, sinesgarritasuna baimentzen dituelako kontsumitzaileek komunitatean aurki ditzaketen zerbitzuetan, honela esku-hartzeen arrakasta bermatuz. Bestalde, arrisku handiagoko substantzien detekzioa errazten du baita alertak sortzea eta populazio honi helaraztea, interesatua eta kontsumitzaile izateagatik arriskuak izaten dituena. Merkatu ilegal honen barruan, substantzien analisirako zerbitzuak posibleak eta beharrezkoak dira drogen politiketan, eta horretarako ezinbestekoa da borondatea batzea administrazioen aldetik, fenomeno honetan lanean dihardugun GKE-ekin, baita kontsumo esparru hauetan dagoen aisialdirako sektorearekin ere.\nOndorioz, nabarmentzekoa da arriskuak murriztea informazio objektiboa eskaintzetik, hausnarketak eta heziketa prozesuak sortzetik eta substantzien analisia egitetik haratago doa, espazio ziurren sorrera ere baimentzen du, eta komunitatearen inplikazioa beharrezkoa da bere osotasunean helburu guzti hauek lortzeko. Nabarmendu nahi dugu arrisku eta kalteen murrizketak duen alderdi komunitarioaren balio erantsia, kontsumitzaileak baita haiekin harremanetan dauden profesionalak inplikatzea baimentzen du.\nHau guztia dela eta, substantzien analisirako zerbitzuak inoiz baino beharrezkoagoak dira!\nDrug Checking-aren edo substantzien-analisirako zerbitzuen garrantzia errebindikatzeko nazioarteko egun honekin, lanean dihardugun pertsona erabiltzaileekin, droga edo substantziaren ezaugarriak eta hauen efektuen eta arriskuen gaineko ezagueren baita hauek murrizteko jarraibideen gainean, hausnartzeko garrantzia goraipatu nahi dugu.\nAzken batean, droga bat kontsumitzeak arriskuak dakartza, baina kontsumoa baldintzatzen duten faktoreak kontutan izaten baditugu, hauek murriztu ditzakegu.\nBeraz, sentsibilizazioa eta ezagupenak konpartitzeko ekimen honi batzen gara, Arrisku eta kalteen murrizketa aberasteko.


topic_facet:"Sistema elektrikoak, pneumatikoak eta hidraulikoak (Modulua)" topic_facet:"Metal-eraikuntzak (Heziketa Zikloa). Goi maila" topic_facet:"Metal Eraikuntzen Irudikapena (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" author_facet:"Elhuyar Hizkuntza Zerbitzuak"\nProposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Metal Eraikuntzen Irudikapena (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Egilea: Elhuyar Hizkuntza Zerbitzuak\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Korrika 17ren aldeko festa hasi da | Asociación de Vecinos Zabalgana Batuz Auzo Elkartea\nEnviado en Bestelakoak, Euskara, Formakuntza, Kultura\nKorrika 17ren aldeko festa hasi da\nKorrikak aurten 17.edizioa izango du. Apirilaren 7an Trebiñun hasi eta 17an Donostian amaituko da. Hamar egunez Euskal Herriko txoko guztietatik igaroko da euskararen aldeko festa jendetsu hau. Baina hil honen 28tik aurrera, Korrika Kulturalari egingo zaio tartea.\n“Euskal Herriak AEKri ematen dion laguntza horretatik apurtxo bat euskal kulturaren bidez itzultzeko”. Horrela, hainbat ekitaldi, estreinaldi eta kontzertu egongo dira ikusgai.\nBestalde, eta berrikuntza modura, lehiaketarako tartea zabaldu dute estreinekoz antolatzaileek. Alde batetik bideo laburren sariketa egongo da, eta beste aldetik, bakarrizketena; Euskalaklip eta Euskalaketa, hurrenez hurren.\nEuskalaklipen helburua 17. Korrikaren leloa, hau da, Maitatu, ikasi, ari… euskalakari, ahalik eta gehien zabaltzea da. Otsailaren 25era arte izango da lanak aurkezteko epea.\nEuskalaketaren xedea aldiz, Euskal Herriko euskalakaririk onena hautatzea da. Euskal Herriko Antzerkizale Elkartearekin elkarlanean antolatu dute lehiaketa hau, eta honekin, euskarazko antzerkizaletasuna sustatu nahi da. Kanporaketak herrialdeka egingo dira eta final nagusia apirilaren 17an izango da Donostian.\nKorrikako abestia Gose talde arrasatearrak egin du eta *Euskalakari deitzen da, hain zuzen ere.


About: Arkeologia aztarnategi\nArkeologia aztarnategia lehenaldiko jardueren frogak (historiaurrekoak zein historiakoak) gordetzen dituen tokia edo tokien multzoa da, arkeologiaren bitartez ikertua edo ikertzekoa. Aldiro zaila da aztarnategi baten mugak kokatzea. Tradizionalean, kokalekuen eta lanabesen arrastoak topatzeagatik bereizten dira aztarnategiak. Paleolito edo mesolito garaiak ikertzerakoan, harrizko xaflak sakabanatuta aurkitzeak ere osa lezake ikertzea merezi duen aztarnategi bat. Antzinako herrixka bat eta ondoko hilerria aztarnategi beratzat edo bi desberdintzat har daitezke, arkeologoaren arabera. Paisaiaren arkeologia kontuan hartuta, gizakiaren jarduera oro testuinguru zabalago batean ikusi behar da.\nArkeologia aztarnategia lehenaldiko jardueren frogak (historiaurrekoak zein historiakoak) gordetzen dituen tokia edo tokien multzoa da, arkeologiaren bitartez ikertua edo ikertzekoa. Aldiro zaila da aztarnategi baten mugak kokatzea. Tradizionalean, kokalekuen eta lanabesen arrastoak topatzeagatik bereizten dira aztarnategiak. Paleolito edo mesolito garaiak ikertzerakoan, harrizko xaflak sakabanatuta aurkitzeak ere osa lezake ikertzea merezi duen aztarnategi bat. Antzinako herrixka bat eta ondoko hilerria aztarnategi beratzat edo bi desberdintzat har daitezke, arkeologoaren arabera. Paisaiaren arkeologia kontuan hartuta, gizakiaren jarduera oro testuinguru zabalago batean ikusi behar da. (eu)\nArkeologia aztarnategi (eu)


Adinekoentzako entrenamendu kognitiboko berriak Izarra Centren\nBurulogy enpresa teknologikoak, Izarra Centre eraikinean kokatzen denak, entrenamendu kognitibokoak burutzeko ikastaro berriak antolatu ditu 55 urtetik gorakoentzat, Ermuko Udalaren babesarekin. Guztira hiru ikastaro eskainiko dira, teknologia berrien bidez erabiltzaileen adimena trebatzeko. Hori horrela, parte-hartzaile bakoitzaren beharretara egokitutako tabletak eta ariketa dibertigarriak erabiliz egingo da prestakuntza.\nHiru ikastaroak astelehen honetan, martxoaren 1ean, hasiko dira eta astelehenero eta asteazkenero egingo dira, 10:00etatik 13:00etara, Izarra Centre eraikineko bigarren solairuan. Parte-hartzaileek entrenamendu-ariketak egingo dituzte gaitasun kognitiboak eta mentalak mantentzeko.\nOsasun-larrialdiko egoera dela eta, bertaratzen diren pertsonen segurtasuna bermatzeko neurri egokiak hartuko dira: aretoa eta gailuak etengabe desinfektatzea, saioak hastean tenperatura hartzea, espazioa aireztatzea, parte-hartzaileen arteko segurtasun-distantzia eta eskuak garbitzeko gel hidroalkoholikoa.\nHiru ikastaroetako edozeinetan parte hartu ahal izateko, izena eman behar da 943 17 72 45 edo 679 05 26 51 telefono zenbakietara deituz. Informazio gehiago nahi izanez gero, Burulogy enpresaren webgunea kontsulta daiteke, baita Facebookeko eta Instagrameko profilak ere.


Munoaundi, Burdin Aroko herri harresitua. Olagizonen arbasoen bila - BlogaBogaBlogaBoga\n← Ilbeltza, beltza\n“Memoria ona behar da gezurretan aritzeko” Kristina O. →\nEskola garaian denoi erakutsi ziguten gizakiak egindako lehen tresnak harrizkoak zirela eta, teknologia garatzen joan zen neurrian, metalurgiak hartu ziola lekua harriari. Badakigu Gipuzkoan metalurgiak tradizio luzea duela ere: Erdi Aroan burdinolak sortu ziren, eta Aro Berrian, berriz, labe garaiak. Tradizio horren jatorriaz, ordea, zer? Zer dakigu burdinaren lanketaren hastapenaz?\nGutxi, ziurrenik; izan ere, arkeologia lanek duela gutxi arte ez dute gai horren inguruan argi handirik egitea lortu. Baina, egoera hori aldatzen hasia da, eta airean utzitako galdera horri erantzuteko giltza Munoaundi aztarnategian garatzen ari diren lanei esker aurkitu da: bertan idoro dira burdingintzaren lehenengo aztarnak, duela 2.500 urtekoak.\nMunoaundi Burdin Aroko herri harresitua da; Azkoiti eta Azpeitiko udalerrietan dago, mendi gain batean, eta 7 hektarea ditu. 1995. urtean aurkitu zen, eta, geroztik, Aranzadi Zientzi Elkarteko kideak haren ikerketa arkeologikoa garatzen ari dira. Zenbait lan isolatu egin eta gero, 2006tik aurrera indusketa arkeologikoa egiten ari dira aztarnategiaren bi eremutan. Lan horiei esker, datu esanguratsuak lortzen ari dira, bai herriaren arkitekturari dagokionez, bai Burdin Aroko bizimoduari dagokionez, eta, horren barnean, metalurgiaren inguruko informazioak garrantzi handia du.\nMunoaundi aztarnategiaren deskripzioa eta lehenengo emaitzak\nMuniaundin harresi batek inguratzen du herria, nahiz eta gaur egun erorita eta estalita egon. Harresiaren goialdean terraza artifizial bat dago, 5 bat metroko zabalerakoa, etxebizitzak eraikitzeko zonalde lauak lortzearren.\nIndusketa-lanetan herriaren sarbidea aurkitu da aztarnategiaren mendebaldean: 2 metroko zabalera du, eta harresiarekiko zut irekitzen da. Bide horren alboetan babes-egitura edo dorre bana ditu –harrizkoak horiek ere–. Gaizki kontserbatu den arren, sarrera monumentala izango zen, dorreek 12 metroko luzera baitute.\nEra berean, arkeologoak okupazio-mailen lehenengo aztarnak agerian uzten ari dira Munoaundin. Horrela, etxebizitzen arrastoak agertu dira –harresiaren kontra eraiki zituzten– baita material edota pieza ugari ere: nekazaritzarako harrizko errotak eta zereal-haziak; merkataritzan erabilitako brontzezko pisu bat; apaintzeko eta janzteko gerriko belarri bat eta fibula bat –jantziak lotzeko orratza–; burdinazko lantza-punta bat, aiztoak etab.\nEgitura eta elementu horiei guztiei esker ezagutu ditzakegu duela 2.500 bat urteko bizimoduak eta herrian gauzatzen ziren jarduerak.\nArestian esan bezala, Munoaundin metalezko gauzaki ugari agertu dira. Bizitzaren arlo ia guztiekin lotuta daude, eta gehienak brontzezkoak eta burdinazkoak dira. Baina, piezak aurkitzeaz gain, metala aztarnategian bertan lantzen zutela ere ziurtatu du indusketa arkeologikoak. Izan ere, metalezko piezak ekoizteko beharrezkoak diren material eta tresnen aztarnak aurkitu dira: batetik, errekuntza-labeak indusi dira –oraingoz, bi azaldu dira–; bestetik, haien inguruan zepak berreskuratu dira, hau da, metalurgia-prozesuetan sortzen diren hondakinak.\nZepen analisi metalogistikoek Munoaundin burdina lantzen zutela baieztatu dute, eta, gainera, ekoizpen handia izango zen, hondakinen kopuruari erreparatuz gero. Aztarnategi hori ezagutzen den Gipuzkoako lehenengo metalurgia-gunea izan zela esan daiteke, burdinolen eta labe garaien aurrekaria.\nIkerketa arkeologikoa amaitu ez denez, espero dezagun metalurgiari buruzko informazio gehiago lortzea, Gipuzkoako lurraldean hain garrantzitsua den jarduera ekonomiko horretaz gehiago jakiteko.\nSonia San José\nData: 2016, urtarrila 25 | Kategoriak Asteroko aipuak | Iruzkinak


AGENDA 21 Trueba Artxanda: abril 2014\nApirilak 3an Bilboko kontserbatorioan geratu ginen eskolako bi ekodelegatuak AGENDA 21eko Bilboko foro intereskolarrean parte hartzeko. Bertan lehenengo identifikazio txartelak eman zizkiguten. Ondoren taldeka bildu ginen eta talde bakoitza barruti desberdinak aztertu genituen, bakoitzean dauden mugikortasun arazoak komentatzeko. Azkenik, Bilboko alkate ordeak gure proposamenak entzun zituen eta aurreko urtean egindako ekintzak aurkeztu. Oso ondo pasatu genuen, errepikatzeko moduko esperientzia izan zen.\nPaula eta Asier\nAMPA-k ANTOLATUTAKO EKITALD\nPasa den martxoaren 8an AMPA-k birziklapenean, inahuterietan, jokuetan eta elkarbizitza familiarrean oinarrituriko ekintza batzuk antolatu zituen eskolan.\nHelburua umeek gurasoekin balore batzuk transmitituz ondo pasatzea zen. Balore horiek birziklapena, joku tradizionalen errekuperaketa (material birziklatuekin), gurasoen erantzunkizuna denbora librearen kudeaketan eskola kontextuan eta festa tradicional baten ospakizuna (inahuteriak) izan ziren.\nHorren lekuko hemen beheko argazki hauek!!!


Merkataritza Ganberak enpresetan euskara sustatzeko araudia bultzatu du | Merkataritza Ganberak enpresetan euskara sustatzeko araudia bultzatu du – iparraldekohitza\nIngurumen eta gizarte erronkei erantzuteko neurri batzuk proposatu dituzte. Langileen “inplikazioa” eta enpresen elkarlana bultzatzea da helburua.\nIpar Euskal Herriko 58 enpresa batu dira Lantegiak-ek bultzaturiko proiektuan. Merkataritza Ganberaren barnean abiatu dute dinamika berria, eta EGE Enpresen Gizarte Erantzukizunerako araudia plantan ezarri dute; enpresa bakoitzak izenpetu du, eta “engaiamendu konkretuen bidez” gauzatuko dela adierazi du Lantegiak dinamikaren eramaile Pantxoa Bimboirek. Araudi horrek “tokian tokiko errealitatea” kontuan hartzea du helburu, gizartearen eta ingurumenaren erronkei erantzuteko. Zenbait atal dauzka, eta enpresa bakoitzak ahal duen heinean bete behar ditu neurri bereziak.\nGizarte arloan, euskararen tokiaz hausnartu dute, eta hizkuntzaren erabilpena sustatu nahi dute EGEren bidez. Adibidez, Caroline Phillips Lantegiak elkarteko partaide eta enpresaburuak urte bateko formakuntza pagatzen die euskara ikasi nahi duten langileei. Emile Negeluak ere euskara sustatu nahi du Studio Waaz bere komunikazio enpresan: “Guk Seaskatik ateratzen diren bi ikasle enplegatu ditugu, adibidez. Gure langileen erdiek baino gehiagok euskaraz egiten dute, eta guretzat garrantzitsua da euskara lan hizkuntza izatea”. Harekin bat egin du BeÃ±at Elkegarai enpresaburuak: “Aurten proposamen handi bat egin diegu gure langile guziei, jakiteko euskara ikasi edo arra ikasi nahi zutenez: gehienak interesatuak dira”. Robotika enpresa baten buru da, eta Maulen (Zuberoa) du lantegi nagusia, baina Ordizian ere (Gipuzkoa) badu egoitza. Langileen artean euskaraz ari direla nabarmendu du: “Afektiboki eta kulturalki ontsa da sentitzea lurraldearekin lotuak garela eta kanpoko jendeari erakusten dio euskara ikasi beharko duela”.\nBideo bidez epaitzen hasi dira Hendaiako atxikitze zentroko migratzaileak\n“Lizeoetako erreforma katastrofe bat da guretzat”


«Etxeko neurketetan gotortzearen garrantzia» azpimarratu du Alex Mumbruk | Saskibaloia | Naiz\n2021 AZA. 12 - 21:30h\n«Etxeko neurketetan gotortzearen garrantzia» azpimarratu du Alex Mumbruk\nObradoiro talde galiziarra izango da bilbotarren arerioa domeka eguerdian. Bizkaitarrek baino garaipen bat gehiago pilatu dute orain arte. Ondorioz, «aurkari zuzenen» arteko lehia izango da Miribillan jokatu behar dena.\nBilbao Arenaren indarra eta garrantzia goraipatu ditu Alex Mumbruk. (Aritz LOIOLA / FOKU)\nSurne Bilbao Basketek igande eguerdian Obradoiroren aurka jokatuko du Miribillan. Galiziarrek talde bilbotarrak baino garaipen bat gehiago dute; hargatik, arerio zuzen baten kontra jokatu behar dutela jakinean, «etxean indartsu izateaari» garrantzia eskerga eman dio alex Mumbru bilbotarren entrenatzaileak bere asteroko prentsaurrekoan.\n«Bistakoa da ACB Ligan etxetik kanpo irabaztea zenbat kostatzen den. Berdin dio Madril, Bartzelona, Lugo edo beste nonahi. Ondorioz, Miribilla gotorleku bihurtu behar dugu, ez dio inporta Obradoiro eso beste zeinen kontra. Azken baten, Real Madril edo Bartzelona kenduta, gainontzeko taldeak elkarrengandik garaipen pare bateko tartean baino ez gaude», adierazi du.\nReal Madrilen aurka joan zen igandean 95-61 galdu zuen Bilbao Basketek, etxetik kanpo orain arte egin duen neurketarik eskasenean. aldiz, Bilbao Arenan jokatu dituen azken bi neurketetan, Fuenlabrada eta San Pablo Burgosen aurka, irabazle atera da talde bizkaitarra.\nAlabaina, Obradoiroren kalitatea aintzat hartzeko eskatu du Badalonako teknikariak. «jaurtitzaile apartak ditu, barruko joko oso ona eta errekurtso taktikoak nonahi. Horrez gain, ongi entrenaturiko taldea da», azpimarratu du Mumbruk.\nJoan zen asteburuan Tomeu Rigo, Alex Reyes eta Alejandro Galan min hartuta Bilbon geratu ziren. Domekako lehiara begira, Rigo eta Galanek jokatzeko aukera askorik ez dute. «Reyesek orain arte ez du taldearekin entrenatu, baina bere errekuperazioa beste biena baino hurbilagoko kontua da», onartu du Mumbruk.\nLesionatuen harira, astean zehar Ludde Hakanson suediarrak Real Madrilen aurkako jipoia neurri batean «entrenamendu txarrei» egotzidie. «Jende gazte askorekin entrenatu behar izan genuen eta ez da erraza entrenamenduen kalitatea mantentzea», hausnartu du Hakansonek.\nNolanahi, badirudi Galan eta Rigoren lekuan domeka honetan ere harrobiko bi jokalari deialdian sartuko direla. Madrilera Gonzalo Basterrechea eta Elvis Ude eraman zituen Alex Mumbruk.


Kuadrilla desberdiñez osatutako kuadrilla haundi bat\nKuadrilla desberdiñez osatutako kuadrilla haundi bat, hoixe da Kuadrillategi. Biño hortaz aparte askoz gauza gehio re bada, noski; izan e, dula betzi urte ingurutik, herriko gazte askon ostiraleroko plan bikaña izatiaz gain, lagun berriyak itteko aitzaki politta, gaztiak nahi duten edozein ekintza (ahal den neurriyan) aurrea eramateko aukera paregabia ta euskeraz bizitzen ta ongi pasatzen jarraitzeko elkargune aparta baitugu.\nHasiera batin DBH3 ta 4ko gaztiai eskeinitako aukera baldin bazen´re, gaur egun DBH 1 ta 2ko edozein oiartzuarrei zuzendua do egitasmua ta urria hasieratik ekaina bukaera aldearte irauten du. Ikaragarri ongi pasten dugu bai ostiraletan itten ttugun ekintzetan (kirol torneuk, tailerrak, jolasak, ginkanak, pizza lehiaketa, karaokia, beldur gaua...) ta baita itten ttugun irteeratan re (asteburupasak, egunpasak, Txuri Urdin...). Itten den ekintza bakotxa gaztiak ta gaztiantzat pentsatu ta antolatua izaten da; gu, hezitzailik, gaztiakin bildu, beayen nahiak entzun ta in nahi duten hoi aurrea eramaten laguntzeko hor eoten ga noski! Hoi da, hain zuzen Kuadrillategin helburu nagusitako bat: gaztiak ahalik ta ekintzaile ta autonomonak izateko bidian pausuk ematia. Beaiek izatia, alegiya, ze in nahi duten pentsatu, talde-lanin antolatu, muittu, landu, ardurak banatu, ekintza aurrea eraman ta, noski, geo emaitzakin goxatuko dutenak!\nDBH1 edo 2ko gazte bat baldin baza ta hau irakurtzen ai baza kasualidadez, ez euki dudik ta apuntatu zattez datorren ikasturte hontan gukin Kuadrillategiko partaide izatea, erki pasko zu ta! Izan´e hain ongi pasten dugu, behin probatu dunak (kasu gehinetan behintzat) hurrengo urtian re errepikatu itten dula! Pentsa zenbat engantxatzen dun, dula ez hainbeste urte (bueno bale, ya dexente... jeje!) Kuadrillategiko gazte izantako batzuk oain Kuadrilletegiko begirale gala!\nOandik ezer aurreatu ezin dugun arren, aurtengo Kuadrillategi berrikuntza ta sorpresaz betia izango dugu! Oseake ANIMATU GAZTE, ETZA TA DAMUTUKO! Elkar ikusko dugulakun, ongi-ongi izan denak ta GORA KUADRILLATEGI!!!\nIkasturte hasiyeran ikastetxetan itten ttugun aurkezpenetan izena eman! Bestela udaletxeko euskera zerbitzuan e izena eman datteke!


Eusko Jaurlaritzak berriz ere murriztu du bere Lurralde Historikoan bizi diren pertsonen sarrera eta irteera, Covid-19ari aurre egiteko — Eibarko Udala\nEusko Jaurlaritzak berriz ere murriztu du bere Lurralde Historikoan bizi diren pertsonen sarrera eta irteera, Covid-19ari aurre egiteko\nHala eta guztiz ere, gaur goizean EHAAn (Euskal Herriko Agintaritzaren Aldizkaria) argitaratutako dekretu berri batean adierazten den bezala, "lurralde historiko desberdinetako udalerri mugakideen arteko mugikortasuna baimentzen da, salbu eta bizi diren udalerrian edo udalerri mugakidean COVID-19aren kasu positiboen azken 14 egunetako intzidentzia-tasa metatua 100.000 biztanleko 500 edo gehiagokoa bada".\nEuskadiko Covid-19aren egungo egoera epidemiologikoa baloratu eta ziurgabetasun handiko testuinguru batean goranzko joera dagoela berretsi ondoren, Eusko Jaurlaritzak neurri berriak hartu ditu egoerari aurre egiteko. Neurri horiek dekretu berri batean jaso dira, eta dekretu hori gaur, urtarrilak 12, argitaratu da EHAAn (Euskal Herriko Agintaritzaren Aldizkaria).\nBertan, egungo egoerari erantzuteko, ondorengo neurriak zehazten dira:\nEuskadiren perimetroa ixtea.\nGehienez 6 pertsona taldekatzeko muga.\nGaueko mugikortasun-muga: 22:00etatik 06:00etara.\nMerkataritza- eta kultura-jarduerak bertan behera uzteko gehieneko ordutegia, 21: 00etan.\nGurtza-zentroetako gehieneko edukiera % 35ean mugatzea.\nMusika- eta ahots-entseguak eta -jarduketak etetea.\nOstalaritza eta jatetxeen itxiera ordutegia 20: 00etatik 06: 00etara.\n500/100.000 biztanletik gorako udalerrietan dauden ostalaritza- eta jatetxe-establezimenduak eta joko- eta apustu-establezimenduak ixtea, azaroaren 6ko Dekretuan ezarritako baldintzetan.\nPrebentzio-neurri berriak hartzea, hala nola:\nBizileku den lurralde historikoko pertsonen sarrera- eta irteera-murrizketa ezartzen da.\n150m2-tik gorako merkataritza-establezimenduetako edukierak % 40ra murrizten dira, eta 150m2-rainoko azalera duten establezimenduetako edukierek % 60ko edukiera izan beharko dute.\n500/100.000 biztanleko edo gehiagoko intzidentzia-tasa duten herrietan:\nUdalerriko perimetro-konfinamendua, mugakide den udalerrirako desplazamendua salbuetsi gabe.\nNeurri murriztaile hauen modulazioa, 500/100.000 biztanletik beherako intzidentzia-tasa duten udalerrietan soilik aplikatzekoa:\nEskola-kirolari berrekiteko aukera ematea, baina entrenamenduetan bakarrik. Entrenamenduok gehienez ere sei pertsonako taldetan antolatu beharko dira, osaketa aldatu gabe, eta ezin izango dira aldagelak erabili.\nProfesionalak ez diren dantza-taldeen entseguak baimentzea, eta horiek antzerki-jarduerarako indarrean dauden baldintzekin lotzea.\nJokoaren eta apustuen sektorea berriz irekitzeko aukera ematea, edukiera, ordutegiak eta ostalaritza-sektoreari aplikatzen zaizkion antzeko prebentzio-neurriak betez.\nInformazio gehiago nahi izanez gero, interesdunek ondorengo dekretua kontsultatu dezakete: 1/2021 DEKRETUA, urtarrilaren 12koa, lehendakariarena, zeinaren bidez bigarren aldiz aldatzen baita honako dekretu hau: 44/2020 Dekretua, abenduaren 10ekoa, lehendakariarena, zeinaren bidez prebentzio-neurri espezifikoak testu bakar batean bildu eta eguneratuko diren, alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko.\nLABIren Batzorde Teknikoak adierazi duenez, hartutako neurriak gorabehera, "Oraindik zailak izango diren hilabete batzuei aurre egin behar diegu, eta, horretarako, hiru tresna handi ditugu erronka horri erantzuteko: lehenik eta behin, kutsadurak eta kontaktu estuak detektatzeko, kasuak arakatzeko eta isolatzeko plana, bai eta horien jarraipena eta osasun-tratamendua ere; bigarrenik, txertaketa, denbora eta prozedura zorrotzak behar dituen prozesua, eta astez aste areagotuko dena; eta, hirugarrenik, dekretu berri honen bidez hartzen ditugun prebentzio-neurriak (asteazken honetako 00:00etan jarriko da indarrean).\nAzkenik, Eusko Jaurlaritzak adierazi duenez, "Helburu komunitarioari erreparatu behar diogu eta hori lortzeko konpromisoa hartu behar dugu, intzidentzia-tasa 60/100.000 biztanlera murriztu arte. Guztion onerako egin dezakegu, guztion artean. "\nArtxiboko irudia. Eibar.


Albisteak – Page 2\nCOVID-19ko arazoei aurre egiteko ez-ohiko deialdia\nArabako foru aldundiak Covid-19ak sortu dituen arazoei aurre egiteko laguntzak emateko deialdia onartu du. Laguntza sektore turistikoari doa bideratua, bi laguntza mota daude: bat Pymentzat eta autonomoei bideratua eta bestea Irabazteko asmorik gabeko erakundeei bideratutakoa.\nMartxoko bolumen handiko bilketen egutegia\nOstalaritzaren egoera hobetzeko laguntza berriak\nArabako Foru Aldundiak, ostalaritzaren sektorerako laguntzak eskuragarri jarriko ditu, horretarako, dokumentazioa prestatzeko epea martxoaren 18an eguerdiko 14:00etan izango da. Laguntza hauen arrazoiak ixteak edo ordutegiak eta edukierak aldatzeak eragindako Arabako ostalaritzaren sektoreari laguntzea da.Laguntza hauen hartzaileek zerga helbidea bertan izan behar dute, gainera, garrantzitsua da, Ogasunarekiko eta Gizarte Segurantzarekiko betebeharrak egunean izatea. Bestalde, hartzaileek jarduera […]\nAiarako Kuadrillak eskualdeko elikagai-hondakinak aztertzen ditu\nEnraíza Derechos elkartearen laguntzarekin, Laudion, Amurrion, Aiaran, Artziniegan eta Okondon xahutzen diren elikagaien diagnostikoa’ jarri du abian Proiektu horretan, arlo horretan ospe handia duten eragileek eta elika Fundazioa bezalako erakundeen ordezkariek parte hartuko dute, Kuadrillaren barruan eta kanpoan berrerabiltzeko bide posibleak identifikatzeko eta tartean dauden kateko eragile guztientzako informazio-materialak garatzeko. Horrela, sektore arteko lan-mahaiak sortuko […]


Txerri-azienda identifikatzeko txip bat ezartzea eskatuko du Kataluniak EB osoan | Consumer\nTxerri-azienda identifikatzeko txip bat ezartzea eskatuko du Kataluniak EB osoan\nJosep Grau Kataluniako Nekazaritza sailburuak esan du Europako Batasuneko Nekazaritzako komisarioari (CE) Franz Fischler, gaur hasiko dela, txip elektronikoarekin txerriak identifikatzeko sistema bat aplikatzen ari dela Europar Batasun osoan.\nAntzeko sistema bat behi-aziendari aplikatzen zaio, Ebk, behi eroen krisiaren ondorioz, kontsumorako hazkuntza-animaliak identifikatzeko programa onartu zuenean. Hala ere, txerrien sektorean animaliak multzoka identifikatzen jarraitzen da, eta horrek askotan zailtasunak izaten ditu bere mugimenduak jarraitzeko eta, ondorioz, izurriteak kontrolatzeko.\nBartzelonako Unibertsitate Autonomoa (UAB) txerri-azienda identifikatzeko sistema bat entseatzen ari da dagoeneko, txip baten bidez, data eta jaiotze-granja, zein elikadura-mota jaso duen edo zer sendagai hartu dituen. Grauk komisarioari eskatuko dio txip hori ezartzea sustatzeko, baita animalia arriskugarriei txertoa jartzeko ere, epidemia berrien aurrean.\nBestalde, Kataluniako Nekazaritza Sailak erabaki du 200.000 txerri-azienda baino gehiago askatzea, Manlleun txerri-izurri klasikoaren (PCA) zaintza-eremuan dauden abeltzaintza-ustiategietatik. Horien bidez, 315.000 animalia askatzen dira, dagoeneko, Osona eskualdeko APBren murrizketek eragindako ustiapenetatik.\nGuztira, 200 ustiategi izan dira Generalitateak hartutako erabaki horren onuradun, eta, beraz, gero eta animalia gutxiago daude Osonan. Orain arte, prebentzio-neurri gisa, 127.563 animalia hil dira, fokuei dagozkien erradioetatik eta harreman epidemiologikoak egindakoak.\nidentificar-eu porcino-eu txip


Borrokaren itzalpean, maitasuna | Kultura | Berria\nBorrokaren itzalpean, maitasuna\nChuck Palahniuk idazle estatubatuarraren 'Fight Club' eleberria euskarara ekarri du Naroa Zubillagak, eta Txalapartak argitaratu du lana\n2014ko ekainak 5 - Donostia\n«AEBetako literatura garaikideak badu pisu nabarmen bat, baina gurean apenas itzuli den», Mikel Soto Txalapartako editorearen iritziz. Hutsune horretan aletxo bat jartzeko asmoz, Chuck Palahniuk (Pasco, Washington, AEBak, 1962) idazlearen Fight Club eleberria euskaraz plazaratu du argitaletxeak, Borroka kluba izenburupean. Naroa Zubillagak egin ditu itzulpen lanak. Estilo berezi batean idatzitakoa eta interpretazio askorako ematen duen liburua da Palahniukena, baina, funtsean, editorearen eta itzultzailearen iritziz, maitasun istorio bat da kontatzen duena.\n1996an idatzi zuen Fight Club idazle estatubatuarrak, eta kritikak ongi hartu bazuen ere, ez zen bereziki ezaguna egin. Hiru urte geroago David Fincherren zuzendaritzapean estreinatu zen izen bereko filmari esker ezagunagoa egingo zitzaien askori obra; nahiz eta filmak ere hasiera batean berebiziko arrakastarik lortu ez, kultuzko pelikula bilakatu zen denbora gutxira, eta, horrekin, atzera liburura eta haren egilera jo zuten askok. Hitzatzean autoreak berak azaltzen du nolakoa izan zen beretzat «halako masa fenomeno bat bizitzea».\nOhiko bizimodua daraman gizon estatubatuar baten krisia deskribatzen du liburuak. Asetzen ez duen bizimodu horrek jota, lorik ezin egin, eta minbizia duten lagunen terapia bileretara joaten hasiko da. Bertan ezagutuko du Marla Singer, maiteminak jota, lortzen ari zen oreka hori kolokan jarriko dion emakumea. Eta bilera horietan ezagutuko du Tyler Dunden ere, zeinarekin batera Borroka Kluba sortuko duen lehenik eta Triskantza proiektua geroago. Protagonista une batetik aurrera ez da gai izango bere eta Tylerren izaeraren artean bereizteko. Bere ekintzen kontrola galduko du, baita Borroka Klubarena bera ere.\n«Hainbat irakurketa sorrarazi ditu liburu honek», Sotoren hitzetan, «indarkeriari buruz, Generation X delako belaunaldiari buruz, politikari buruz, generoari buruz...». Badira gizonezkotasunari edo maskulinitate eredu tradizionalaren krisiari kritika egiten diola diotenak. Badira, halaber, liburuan nagusiki egungo gizarte neoliberalarekiko kritika ikusten dutenak. Baina, Sotoren ustez, maitasun istorio bat da lanaren oinarrian dagoena. «Batzuetan iruditzen zait liburu honek, beharbada duen gainegitura espektakularragatik, ez duela argi utzi maitasun istorio bat dela. Inork ez luke esango Borroka kluba maitasunari buruzko liburu bat denik, baina azken finean kontatzen duena maitasun istorio bat da». Editorearen ustez, filmaren aldean, non rol nagusiak Brad Pitt eta Edward Norton aktoreek jokatzen dituzten eta pisu nabarmena duten, liburuan argiago ikusten da Marla Singer dela pertsonaia «determinantea».\nZubillagaren ustez ere, maitasun istorio bat da, finean, liburuaren oinarrian dagoena. «Askok esaten dute indarkeriari buruzko liburua dela, eta ez da hori zio nagusia, nahiz eta kontatzen duena gogorra den. Kontsumismoaren aurkako kontakizun bat dela ere esaten da, edo gizonezkoak duen krisia behatzen duela, eta baita maitasun istorio bat dela ere, eta nik hori nabarmenduko nuke, pertsonaiak ez baitaki kudeatzen Marlarekiko sentitzen duena, edo inorekiko edozein konpromiso edo loturarik ez daki kudeatzen».\nKontaera estilo «berezia»\nItzulpena egiteko testua xehe-xehe aztertu duen aldetik, irakurleari zer aurkituko duen azaldu dio Zubillagak. «Zer pentsatu askotarako bidea irekitzen duen liburua, estilo berezi batean kontatua» dela esanaz definitu du, eta, hasteko, «kontaera estilo berezi batekin» egingo duela topo ohartarazi dio irakurleari. Estilo horren lekuko «egoera ezberdinetan behin eta berriro errepikatzen diren esaldiak» nabarmendu ditu, «esaterako, etengabe errepikatzen dira borroka klubaren arauak , sortutako erlijio berri baten esaldiak balira bezala». Pertsonaia nagusiaren «noraeza» irudikatzen duten esaldiak ere estilo horren parte direla dio Zubillagak, irakurleari noraeza hori sentiaraziko diotenak. Ez dira gutxi, halaber, «irakurleari nolabaiteko jakin-mina edo intriga sorrarazten dioten esaldiak».\nPertsonaiak aurkezteko modua ere berezia egin zaio itzultzaileari. «Kontakizun guztia pertsonaia nagusiaren ahotik kontatua dago, baina ez dakigu nola izena duen ere, eta horrek erakusten du zer garrantzi gutxi ematen dion pertsonaiak bere buruari; aldiz, Tylerren izena etengabe agertzen da, bere alter ego-a, eta horrek jainkotzat duela erakusten du». Gainera, pertsonaia nagusiak istorio guztia plano berean kontatzen du, bai beste norbaiti esaten dizkionak, bai bere pentsamenduak, eta horrek «noraeza edo zurrunbilo sentsazio horretan» sartzen du irakurlea. Hala ere, zurrunbilo hori ez da nekeza egiten, irakurlea istorioan zehar «eraman» egiten du, Zubillagaren ustez, erritmo biziko eta esaldi laburrez jositako eleberri honetan.


Haliç Metro Köprüsü Kostua, luzera eta forma | RayHaber\nHasieraTURKEYMarmara eskualdea34 IstanbulHaliç Metroko zubiaren kostua, luzera eta forma\n10 / 11 / 2019 34 Istanbul, RAILWAY, GENERAL, MAPS, KENTİÇİ Rail Systems, GOIBURUKO, Marmara eskualdea, Metro, TURKEY\nhalic metroko zubiaren kostua eta luzera\nHaliç metroko zubia, belaontziaren itxura duena, Istanbuleko Urrezko Hornearen gainean dagoen esekidura zubi zurruna da, Etaşhane Yenikapı Metroaren linean igarotzea ahalbidetzen duena. 2 Urtarrilean hasi zen zubiaren eraikuntza 2009, 15 otsailean 2014 ireki zen. 1960 proiektuaren lehen inkestetara itzultzen den zubiak, Şişhane Yenikapı metro linearen pasabidea eskaintzen du Etaşhane eta Haliç artean. Zubia itsasontzien zeharkaldietan ireki eta itxi daiteke.\nHaliç Metro Zubia Informazio Teknikoa\nIzen ofiziala: Haliç Metro bidegurutzea\nMota: zintzilikatutako zubi luzagarria\nOin kopurua: 2\nLuzera: 460 m (936 m)\nZabalera: 12.6 metro;\nAltuera: Pilea: 65 neurgailua\nZabalera zabalena: 180 neurgailua\nHasiera data: 2 Urtarrila 2009\nAmaiera data: 9 urtarrilaren 2014\nInaugurazioa: 15 otsaila 2014\nHaliç Metro zubiaren luzera\nEtaşhane Yenikapı Metroak, 5.2 kilometroko luzera du, Urrezko Adarra Haliç Metro Zubia zeharkatzen du. Sishane Yenikapi Metroak, Şişhane Yenikapı-ren arteko distantzia 25 minutura murrizten duena, lur azpira doa Urrezko Hornako Metroaren zubiaren ondoren.\nUrrezko Hornako Metroaren zubiaren luzera 936 metrokoa da eta zubiaren gehienezko altuera 17 metrokoa da itsas mailaren gainetik. 5 oinez itsasoan eraikia, 8 oina Azapkapı aldean eta 6 oina Unkapanı aldean, Golden Horn Metroko zubia metrora eta oinezkoentzat bakarrik dago irekita.\nKorronte jarraia emango da itsasoko partaideak herdoiltzeko. Haizearen baitan dinamika aura dinamikoa erakusteko, oinez haizearen arabera diseinatutako zubia ere oinez gurutzatu daiteke.\nHaliç Metro zubiaren forma\nZubiaren bi zutabeetako tarteko solairuetan kafetegiak eta komunak daude. Goitik begiratuta, "itsasontziaren mahai gaineko tasarlana beirazko kabina gisa diseinatuta dago geralekuak dauden tokian, garbiketari loturiko kableak egin daitezke. Geralekuetan garbitzeko, beira garbitu daiteke haren gainean luzatutako kablea konektatuz. Zubia etxeko komunitate zientifikoan eta UNESCOren agendan eraiki bitartean, zubiak Istanbulgo prestigio proiektuetako bat hartu zuen.\nEstuarioko Metroaren zubiaren kostua\nZubia Taksim - Yenikapı Metro Line zutabe garrantzitsuena da. 5.2 luzera du eta 420 milioi dolarreko kostua du. Linea hau Taksim plazatik abiatzen da, Beyoğlu jarraitzen du eta Şişhane geltokiraino iristen da, eta ondoren Perşembe Bazarera jaisten da. Puntu horretatik, Urrezko Adarra, Urrezko Adarra, Küçük Pazar kalearen gaineko Urrezko Hornearen hego-mendebaldeko kostaldean sartzen da berriro lur azpian. Haliç Metro bidegurutzea "Unkapanı Side Güneybatı hego-mendebaldean eta" Beyoğlu Side kuzeydoğu artean ipar-ekialdean "artean dago.\nKontrako ertzetako bi tunelen arteko zubian, Unkapanı geltokiak bi aldeetarako balio du. Tunelean sartu ondoren, linea Süleymaniye noranzkoan biratzen da eta içindeki Şehzadebaşı olan geltokiaren hirugarren geltokira iritsiko da, Beyazıt campusean eta Istanbul Unibertsitateko dormitorioetan Penintsula Historikoaren barruan. Hemendik Marmara kostarainoko linea “Yenikapı olan laugarren geltokiraino iristen da, hau da,“ Bosforoa zeharkatzen duen Marmaray ”-rekin batera. Geltoki honetan Marmaray eta Aireportuko metro konexioarekin integratutako lineari esker, Taksim - Yenikapi 8, Osmanbey - Kadikoy 28, Aireportua - Maslak 56, Maslak - Kartal 71 minutu.\nHaliç Metro Zubia 90 Tituluak irekitzea\n* 2,5 metroko diametroa eta itsasoan gutxi gorabehera 110 metroko sakonera duten 27 piletan eraiki zen zubia. Zintzilikatutako piezaren luzera 360 neurgailua da. Altzairuzko bi dorre kable sistema ditu. Mila lagun inguruk lan egiten zuten eraikuntzan.\n* X 5 unitateetan eraikitako X zubi birakaria, 2,5 metroko diametroko pila, 12 zentimetroak biratuz irekitzen da, 90 gradu bi pibota hanka bakarrean biratuz. 120 metroko altuera, 3-ek mila 500 tona altxatzeko hidraulikoen edukiera du.\n* Beyoğlu eta Unkapanı hurbileko biaduktuek metroko tunelen atariko egituren eta altzairuzko zubien arteko lotura eskaintzen dute. Hormigoizko armaduraren aurkako tentsio sistema eta 171 neurgailua dira, Unkapanı aldean eta 242 neurgailua Beyoğlu aldean.\n* Zubi birakariaren erdiko zutabearen eta Unkapanıko ertzaren artean, hormigoizko habeek eta 10 pila eta buru habeek plataforma hori babesteko plataforma da.\n* Taksim - Yenikapı Metro Line, Anadolu Metro Partnership eraikitzea (Yüksel - Güriş -Reha- Başyazıcıoğlu), Haliç - Metro Crossing Astal Bridge - Gülermak Joint Venture (AGJV), Etxetresna elektromagnetikoak eta eraikuntza ederrak Alarko - Rotem - Hyundai Partzuergoa egin zen.\n10 urteko Horn Horn Metroaren zeharkatzeko zubiaren urteko abentura\nHakan Kıran arkitektoak, 14 ekaina 2004, lehen diseinua, lehendik zegoen Unkapanı zubia kendu zuten, berriro ibilgailuen, metroaren eta oinezkoen zubia zela eta. Helburua zen ibilbideko garraio ardatz guztiak uztartzea bigarren zubi baten ordez eta oinezkoentzako, ibilgailuen eta metroaren pasabideak eskaintzea. Aldi berean, Unkapanı zubiak Haliç ontziolan, Sinango Sokullu meskitan eta Haliç basean izan zuen eragin negatiboa ezabatzea zen. Hala ere, ideia zen 1985-en zehaztutako ibilbidean eraikitako 100 metroko tunela bertan behera utzi behar zela eta ardatza Saraçhane ardatzera eraman behar zela, hau da, Unkapanı zubiaren jarraipena. Ideia kritika gogorrak jasan zituen Golden Horn zubiaren aurka. Jendaurreko erreakzioaren ondoren, Haliç Metroaren zeharkaldia egiteko zubia eraiki zen 1985-en hitzartutako ibilbidean. Prestatutako proiektu zaharra Kontserbazio Batzordera aurkeztu zen bitartean, proiektu hau bertan behera utzi zen eta diseinu berri bat lehenengoaren ardatz berean gauzatu zen, lehenengoaren printzipio berberekin.\nLehenik eta behin, ikerketa eolikoa, Urrezko Adarraren lurra eta egitura geologikoa, bi ertzetako egitura geologikoa eta zubiak monumentu historikoen ibilbidearen eragina ikertu ziren. Ikerketa honek proiektu guztian zehar jarraitu zuen. Turkiako proiektua eta puntako munduko zientzialari batera lan egin.\nŞişhane Yenikapı Metro geltokiak\nAtatürk Auto industria,\nModyo TV, Horned Haliç metro zubiaren arkitektoa\n1 Osmangazi zubiaren urteroko kostua Altxortegirako ...\nTopbaş: "Istanbulen metro inbertsioak egiten ari dira ...\nBursa metroaren linea luzera 114,4 Kmeraino igoko da!\nUnkapanı, Galata eta Haliç Metro Zubiak gauean Gece\nDeskontua Bursa trenbide sisteman ...\nIMMek Maliyetek dirulaguntzak emango dizkio "ez du handituko kostua"\nOMU tranbiaren lineako kostua: 130 Milioi TL\nMalatya-Elazığ Express kostua 30 Milioi TL\nBursa-Yenişehir abiadura handiko linea eraikitzea ...\nİstanbul İzmir Autopista Bidesaria bidesaria eta ...\nTatarstan Mega autobidean Europa eta Txina konektatzeko ...\nMega Proje, San Petersburgo Hanburgoko Abiadura Handiko Trena ...\nHalic metro zubia\nHaliç Metro Bridge proiektua


Albisteak Hobetze lanak auzolanean eginda, Trenque Lauquengo Euskal Etxeak urteko lehen afariaz estreinatu du egoitza\nAuzolanerako deia egin zuen, bere egoitza hobetu eta berriz margotzeko, Buenos Aires probintzia barneko euskal elkarte honek eta bazkide eta lagunek egoki erantzun dute. Lanak bukaturik, instalazioak lehenengo euskal afari batekin estreinatu zituen, ehun bat gonbidatu bilduz, etekinak etxeko dantzarientzat. 2017ko ekitaldien aurkezpen ofiziala, berri, martxoaren 18an iragartzen dute etxeko dantzariek, hiriburuan, 'Buenos Aires Celebra'ko agertoki nagusian.\nGiro ederrean ospatu ditu San Frantziskoko 'Basque Cultural Center' Euskal Etxeak bere 35 urteak\nEuskaraz Gure Euskal Etxea ere deitua, San Frantziskoko Basque Cultural Center (SFBCC), Kalifornian (AEB), sortu zeneko 35. urteurreneko festetan ibili da joan den asteburuan. Euskal erreferentzia da AEBetako Mendebalde kostan, eta larunbat-igandeko programa batez ospatu ditu urteak, Euskal Herritik ekarritako pilotari eta musikarien, eta Kalifornia eta inguru zabal batetik bildu zaizkion lagunen partaidetzaz ospatu du, arrakastaz, urtebetetzea.\n‘Baskos de la Confluencia’ EEko kideek mendi irteera egin zuten Neuquen eta Limay ibaien elkargunera\nNeuquen hiriko ‘Baskos de la Confluencia’ Euskal Etxeko hogei bat lagunek ateraldi bat egin zuten ‘Confluencia-ko begiratokiraino’. Bertan paisaiak ikusi zituzten, ‘mate’ batzuk hartu eta ikurrina igo zuten. Esperientzia oso ona izan zen eta erakundeko arduradunek ez dute baztertzen berriro ateratzeko aukera. Egoitzan egiteko ekintzak ere ari dira antolatzen lagunak, tartean, sukaldaritza ikastaroa, zine zikloa eta txalaparta klaseak.\nDatorren asteartean bukatuko da Victor Mendizabal beka ordiziarrera aurkezteko epea\nDiaspora euskal-argentinarrari eta, besteak beste Llavallolgo Euskal Echea erakundeari lotuta agertzen den gizona da, Victor Mendizazal ordiziarra. Bi urtean behin bere sorterrian egoitza duen Victor Mendizabal Fundazioak izen bereko beka deitzen du Ordiziarekin zerikusia daukaten ikerketa gaiei eskainia. Otsail honen azken egunean, datorren 28an, asteartea, amaituko da aurtengorako proposamenak aurkezteko epea.\nSaltoko Euskaldunen Taldeak, Uruguain, Euskal Etxeen Nazioarteko Topaketa bat egin nahi du maiatzean\nBi helburu saiatuko da betetzen aurten Saltoko Euskal Etxea: Euskal Etxeen Nazioarteko Topaketa erregional bat egitea, Uruguai, Argentina, Brasil, Paraguai eta Txileko partaideekin; eta Harriague Upeltegia Kulturgunearen proiektua finkatzea. 2017ko euskara klaseak eta hitzaldien programa ere hasi ditu Euskal Etxeak, Leonat Egiazabalen eskutik. Honetaz guztiaz mintzatu zaio EuskalKultura.com-i bertako Saltoko Euskaldunen Taldea-ko lehendakari Luis Zaldua.\n"Macbeth" eta "Contemporary Basque Literature" izenburuak nabarmendu ditu otsailean Nevadako CBS Press-ek\nNevada-Renoko Unibertsitateko "Center for Basque Studies Press" argitaletxeak bi izenburu berri iragarri ditu otsaileko bere buletinean: 'Macbeth in Basque' eta 'Contemporary Basque Literature'. Gogoratu Nevadako Euskal Ikasketen Zentroaren baitangoa den argitaletxe honek bat egiten duela Zentroaren helburuekin. kasu honetan bereziki euskal kultura eta ekarpena ingelesez irakurtzen duten irakurleen artean zabaltzearekin.\n"Zumaia", euskal diseinua 'Made in Argentina', bi dantzari gazteren emaitza den Diasporako moda eta sorlan ekimena\nFlorencia Aristegui eta Ayalen Artuch dute izena eta "Zumaia" bataiatu dute Buenos Aires probintzia hegoaldean sortu duten diseinu eta moda osagai ekimena. Gazte bezain ekimentsu dira eta euskal kultura eta eskulanak dituzte gustuko. Bi zaletasun horiek uztatuz abiatu dute "Zumaia", lepokoak, eskumuturrekoak, idunekoak eta orkatilakoak aurkeztuz, asko euskarazko izenekin gainera. Tres Arroyosen dauzkate salgai, baina beste edonondik heltzen bazaizkie eskaerak zerbitzatuko dituztela baieztatu digute.\nBere 35. urteurrena ospatuko du asteburu honetan San Frantziskoko Gure Euskal Etxea "Basque Cultural Center"ek\nSan Frantziskoaldeko eta inguru zabalago bateko euskaldunen biltoki da ingelesez Basque Cultural Center eta euskaraz Gure Euskal Etxea deitzen duten euskal elkarte sanfrantziskotar hau. South San Frantzisko hirian kokatua, asteburu honetan ospatuko du zabaldu zuteneko 35. urteurrena. Larunbat eta igandeko egitaraua ekitaldiz betea dator, musika, otorduak, dantza, kantua... eta, besteak beste, pilota, Euskal Herritik etorritako joko-garbiko eta esku huskako pilotariekin.\n2017/02/17Bere 35. urteurrena ospatuko du asteburu honetan San Frantziskoko Gure Euskal Etxea "Basque Cultural Center"ek\n2017/02/16‘Gure Gutiziak’ janari-produktuak ‘Buenos Airesek Euskal Herria ospagai’ elkarretaratzean hirugarren urtez jarraian\n2017/02/15Marian Elorzak Jaurlaritzaren Kanpo Harremanetako arloaren ildo nagusiak aurkeztu ditu Legebiltzarrean\n2017/02/20"Zumaia", euskal diseinua 'Made in Argentina', bi dantzari gazteren emaitza den Diasporako moda eta sorlan ekimena\n2017/02/14Kubako Euskal Etxea bere 140. urteurren programa ari da marrazten: Euskal zinea Argentinatik iritsiko da\n2017/01/27\tGoian Bego\n2017/01/11\t© 2014 Basque Heritage Elkartea


Arabako Mahastiak sor-marka eratzeko urratsa egin dute - - Alea.eus\nBerria 2016-07-21 12:43\nArabako Errioxako 40 upategik baino gehiagok babestu dute eskaera, eta tramiterako dokumentazioa aurkeztua dute Eusko Jaurlaritzan. Mahastiari "behar duen balioa" eman nahi diote. IVAN SANTAMARIA | BERRIA\nOfiziala da Arabako Errioxan ekoizten den ardoarentzat sor-marka propio bat egiteko eskaera. Abra upategi elkarteak jakinarazi du hilabete honetan izendapen berria martxan jartzeko dokumentazioa aurkeztu diotela Eusko Jaurlaritzari, hari dagokiolako eskumena. Arabako Mahastiak izena jarri nahi diote.\nErrioxako ardoaren sor-markak duen kudeaketari buruz duten ezinegona azaleratu dute azkenaldian Arabako hainbat ardogilek. Egoera horretan zer egin eztabaidatzen aritu dira azken hilabeteotan, eta Abrak azaldu du 40 upategik baino gehiagok herrialdean babes eremu berri bat sortzea erabaki dutela. Horren helburua "ustiapenen etorkizuna bermatzea" izango litzateke, negozio eredu "bereizi bat" errespetatuz eta mahastiari dagokion balioa aitortuz.\nSektore osoari irekita dagoen esparru berri bat eskaini nahi dute sor-markaren bidez, euren produktuak bereizteko aukera izan dezaten.\nAzken urteotan izan duen hedatze handiaren ondorioz, Errioxa sor-markan oso kalitate desberdineko ardoak daude, eta horrek zaildu egiten du kalitate goreneko ardoak bereiztea. Eztabaida berria ez den arren, azken urteotan lehertu da, batez ere upategi sonatu batek, Guardiako Artadik, jatorri izena uzteko asmoa zuela kaleratu zuenetik. Bere hitza bete eta 2016. urtearekin batera Errioxatik atera zen Artadi. Salmentak ongi joan zaizkiola ziurtatu du upategi horretako jabeak, Juan Carlos Lopez de Lacallek. Ardo gehienak Euskal Herritik eta Espainiatik kanpo saltzen ditu.\nInork ez zuen Artadiren bidea jarraitu, baina Arabako Errioxako upategi txiki askoren ezinegona ikusita, erreforma batzuk egiteko prest azaldu zen Errioxako Kontseilu Arautzailea, sor-markaren barruan dauden eskualde desberdinei presentzia gehiago emateko asmoz.\nErredakzioa 2016 uzt 22 Arabako Errioxa\nArabako 40 upategik "Arabako Mahastiak-Viñedos de Álava" izeneko sor marka propioa izateko hartutako erabakia txalotu du EH Bilduk, "...


Google-k arau berriak inposatzen ditu koska horrek bere mugikorreko ekosistema inbaditu ez dezan | Gadgeten berriak\nIaz, Mountain View-ko konpainiak Pixel modelo berriak ofizialki iragarri zituenean, iPhone X berria integratzen zuen koska iseka egin zuen, notch bat, alegia. apurka-apurka ia industria osoak hartu du (LG, Huawei, OnePlus, Asiako fabrikatzaile ugari eta Google bera hurrengo Google Pixel 3 XL-rekin batera), baina horrek zorionez ez ditu denak konbentzitu. Samsung, Vivo, Sony eta Oppo dira merkatuaren joera horri aurre egin dioten fabrikatzaileetako batzuk.\nGoogle-k fabrikatzaileek notch-a hartzea joera bihurtu zela ikusi zuenean, Android-en hurrengo bertsiorako, Android P-rako, ezartzen hasi zen, beraz, alde horretatik, aldaketa nagusia erlojua pantailaren ezkerrera aldatu da eta jakinarazpenak erakusten dituzten ikonoen kopurua murriztu egin da. Baina ez dira planifikatu dituen aldaketa bakarrak.\nAndroid erabili ahal izateko terminalak lizentzia eman nahi dituen edozein fabrikatzailek jarraibide batzuk bete beharko ditu, hori gabe ezinezkoa da hori ezartzea. Android garatzaileen atariak artikulu berria jaso berri du eta bertan garatzaileei hori egiaztatzeko dauden metodo desberdinen berri ematen die zure aplikazioak bateragarriak dira koska duten terminalekin, baina fabrikatzaile guztiek kontuan hartu beharreko muga batzuk ere ezartzen ditu.\nMuga hauek hauek lirateke:\nKoska pantailaren goiko edo beheko ertzetan bakarrik egon daiteke erabilgarri, inoiz ez alboetan.\nErtz bakoitzeko koska kopurua bakarra izan daiteke, koska ugari ezar daitezke pantailaren behealdean edo goialdean.\nLitekeena da ideia hori bota fabrikatzaile batzuek diseinuak Gogoan izan dezakezu pantailaren tamaina handitzea goiko edo beheko koska bat ezarri gabe, izan ere, aldeetako batean inplementatzen duten terminal guztiek ezin izango dute Android beren terminaletan erabili. Goiko eskuinaldean edo ezkerraldean koska bat ez litzateke ideia txarra bere tamaina txikia bada eta ziur aski erabiltzaile askok nahiago lukete pantailaren goialdeko ebakidura ordez. Nagusiak agintzen duen lekuan, marinelak ez du bidaltzen.\nArtikuluaren bide osoa: Gadgeten berriak » telefonia » Telefono mugikorrak » Google-k arau berriak ezartzen ditu koska horrek bere mugikorreko ekosistema inbaditu ez dezan\nZure Telefonoa, merkatuan sartzear dagoen gure Microsoft iOS edo Android terminalera sartzeko aplikazioa


Zurekin lazkao7 eusk by EAJ Lazkao - issuu\nA K !!!\nEkonomia, panelak, hirigintza\nKalderak, zaborrak, zaborrontziak\nGoierri Bizia: hitzaldi zikloa\nElkarrizketa: Xabier Insausti\nBozka eta Eskerrona\nAzkena: udalari eskaera\nOna, oso ona eta hoberena\n‘Urteko aurrekontuak erabakitzerakoan, neurri batean Lazkaoko etorkizuna diseinatzen ari garela barneratu beharko genuke’\n‘Erakundeek ezin dute magiarik egin, baina bizi dugun egoerak udal agendako lehentasunen artean aurrena izan beharko luke’\nZUREKIN Ona, oso ona eta hoberena Gaurkoan positiboak iruditzen zaizkigun hiru gai azaldu nahi ditugu. Ezin beti ezkorrak izan! Zuen baimenarekin, hemen. ONA udal aurrekontuaren egoera Errepikatzea bada ere, udal aurrekontua sasoi onean dugula gogoratzea merezi duela uste dugu. Gure ustez, urteetako udal egitura eta aurrekontu landuaren ondorio da. Ez da inprobisazioarentzat tokirik izan. Gerora begira, gauza bera mantentzea espero dugu, eta ez zenbaki gorrietan murgildurik gertatzea.\nOSO ONA Arizti Haundiko hobetze lanak Beste modu batean eskertzea izango genuke seguruena, baina era egokia izan daiteke Arizti-Haundin egin diren hobekuntza lanen bidez herritarren beharrak asebetetzeko urteetan hainbat kirol, kultur eta giza eragileek egiten duten lana txalotu, zaindu eta bultzatzea. Asko dira lanean diharduten lazkaotarrak eta honen ondorioz sortzen dira erreforma beharrak. Kasu honetan bereziki futbola eta atletismoa izan dira onuradunak, baina erraz izan daitezke baita beste batean beste kirol edo kultura jarduerak ere. Bereziki beraz, txalo bat zuentzat.\nHOBERENA Iturgaitzagako errealojoetarako etxebizitzak Hala ere, eta aurreko puntuetan aipatutakoa baino garrantzi handiagoa izango luke guretzat une honetan Iturgaitzagako errealojoen eraikuntza lanak egiten ari direla ikusteak. 50 jabe baino gehiagoei etxebizitza bota behar zitzaiela esatea ez zen gauza erreza izan. Honek esan nahi duenaz jabeturik, ulertzekoak dira jabeen kezka eta erreakzioak. Honengatik, eta halako berria ematean nahiko sentsibilitatea azaldu ez bagenuen barkamena eskatuz, esan behar dugu izugarri pozten garela lanak aurrera doazela ikusta. Are gehiago pozten gara legealdi hasieran Bilduren zalantzak eta esanak gogoratuta. Izan ere, Udalak talde guztien oniritziz aurreko legealdietan hartutako konpromisoak bete ala ez, kolokan jarri baitzituen. 2\nZUREKIN PRESUPUESTOS 2014 Hiru hilabete pasatu dira dagoeneko 2014ko udal aurrekontua onartu zenetik. Gure aurkako botoaren oinarrian zegoen hausnarketa azaltzeko unea dela uste dugu. Izan ere, 2013ko likidazio positiboa ezagutu berri dugu. Ia bi milioi euroko soberakina dugu iaztik Lazkaoko udal aurrekontuan.\nBilduk gehiengo absolutua izanda jakitun gara gure botoak ezer gutxirako balio duela gai bat onartu edo baztertzeko. Hori ulertzea da lehenengo kontua. Dena dela, gure jokabideak gai baten inguruko botoa aldatzeko balioko ez badu ere, bizi dugun garaia aintzat hartuta, abiapuntu gisa plangintza ekonomiko egoki bat beharrezkoa dela ulertzeko balio beharko luke. Izan ere, urteko aurrekontua erabakitzerakoan, neurri batean Lazkaoko etorkizuna diseinatzen ari garela barneratu beharko genuke denok. Hala, 2014ko aurrekontuei emandako kontrako botoaren xedea ez da aurrekontuak orokorrean jasotzen dutena, jasotzen EZ dutena edo oinarrian EZ dutena baizik. Edukiari dagokionez, zenbakiak egoskorrak dira. Hau da, aurreko legealditan aurrekontu sistema jarraitu eta egiten ari diren inbertsioak lehendik kudeatu eta lortutakoak direla erakusten dute. Alferrik ari dira kudeaketa aldaketa sustatu eta eredu berriak ezarri direla esanez propaganda egin nahian ari direnak.\nOposizioak ekarpenik ez duela egiten ez du askorako balio. EZ gaude inprobisazioaren gurpilean sartzeko prest. BAI gara ordea plangintza serio bat lantzearen aldeko.\nPolitikatik gertu dauden taldeen ekintzak (txosnetakoak esate baterako) aurrekontuetan partidarik ez dutela izan behar uste dugu. Ez ditugu halako diru-laguntzak konpartitzen. Are gutxiago, egoera ekonomiko orokorra txarra bizi dugula eta hau aitzaki hartuta, adibidez, Sanprudentzioetan meza ondoren herritarrei ematen zitzaien hamaiketakoa kendu dutenean. Gainera, gastu arrunta gizentzen dituzte.\nBAI KUDEAKETA PLAN BATI.\nKRITIKA AURREKONTUAREN EDUKIARI.\nDena dela, ez da guretzat arazoa aurreikusten diren hainbat ekimen zuzenak iruditzen zaizkigula esatea. Ondo dago, esate baterako, udaletxean komun publiko berriak izateko egin den obra. Kokapena zalantzan jartzea egongo da, baina aurreikusita zegoen komun berrien beharra udaletxe parean zeudenak bota zirenetik. Gutxi gehiago dago esateko aurrekontuen inguruan. Gehixeago sakonduz, bai azpimarra dezakegu gure kezka gastu arrunta mantentzeko ikusten dugunean aparteko zeregin batzuk diru gutxiago izango dutela. Hauen arten, azpiegituren, herri-bide, hirialtzari eta beste batzuen mantentzeak. Epe ertain edota luzean, ondorioak izan dezaken erabakia da. 3\nOrain arte aipatutakoak kontutan hartzekoak dira gure ustez. Egia da baita ideologia konkretu bat bultzatu nahi duenaren ahalegin bezala uler daitekeela.\nBi dira gure kezka nagusiak: inbertsioak lehenesteko asmorik ez izatea eta sarrera arruntak mantentzeko irizpide eza.\nLazkako EAJren kezka, 2012 eta 2013ko aurrekontuak onartzean ere salatu genuen bezala, legealdiko azterketa orokorra eta gastu eta sarreren aurreikuspena ez izatea da. Eta honekin batera, lehentasunen lanketa, sarrerak lortzeko plana eta honen exekuzioa. Era honetako analisia orain arten legealdi guztietan egin izan da. Oraingoan, ordea, ez dugu antzekorik. Adibide gisa, 2014ko aurrekontuak abenduaren 26an onartu ziren, Ogasun batzordean hilaren 17an aurkeztu eta segidako batzorde batean â€˜eztabaidatuâ€™ ondoren. Gutxirako balio du oposizioari iniziatibak ez aurkeztea eta tankerakoak leporatzea. EZ gaude inprobisazioaren gurpilean sartzeko prest. BAI ordea plangintza serio bat lantzearen aldeko.\nUrteko aurrekontuak erabakitzerakoan, neurri batean Lazkaoko etorkizuna diseinatzen ari garela barneratu beharko genukeâ€™\nZUREKIN 2014 AURREKONTUAK Legealdi hasieran urteetan egindako lanaren inguruko akusazioak jasan genituen hiru arloetan: 1– Udala hipotekapean eta kiebratik gertu utzi izana. 2- “Makro-proiektuei” lehentasuna eman izana. 3- Diktaduratik gertuko kudeaketa egin izana, herritarrei bizkarra emanez eta herritarren parte-hartzerik gabe herrigintzan. ‘Makroproiektuez’ ari direnak zertan ari diren jakin nahiko genuke. Areriako kultur gunea, igerileku estali-gabeak, kiroldegia, Txindoki egoitza, ikastolako haurtzaindegia, Beasainera daraman bidegorria, biribilguneak al dira? Luza gaitezke eztabaida honetan, baina aipatu besterik ez ditugu egingo oraingoan gogoan hartzeko. Lazkaotar bakoitzak egoki deritzon adjektiboa jar diezaiela. Udala irekita egon den ala ez, parte hartzeko aukerarik izan den edo ez, hori ere beste baterako utziko dugu. EAJri kezka pizten dion gaia da. EAJ-k duen arazoa da. Baita Bilduk eta beste alderdiek ere. Beste kontu bat da demagogia egitea eta ‘nik zuk baino gehiago’ eta tankerako eztabaidetan aritzea. Benetako arazoa ez du konponduko honek. Beraz, beste batean helduko diogu gai honi ere.\n‘Makroproiektua’ al dira Areria kultur gunea, kiroldegia, igerileku estaligabeak, Txindoki gerontologikoa, ikastolako haurtzaindegia, Beasainerako bidegorria edo biribilguneak? Oraingoan udalaren ‘kiebra’ arriskuari buruz ariko gara. Honekin ekin genion legealdiari. Uste dugu ez zela fede txarragatik izan, baizik eta ez jakintasunagatik edo Bilduk orokorrean erakunde guztietan zabaldu zuen diskurtsoa segitzeagatik. Baina kontua da tamalez gaur egun oraindik ere inork ez duela hori zuzentzeko ezer esan. Gure aurkako\nakusazioa ez zen makala izan: kudeaketa ekonomiko txarra egin eta udalean defizita eta hipoteka utzi genituela esan zen. Ondoren egin den gauza bakarra kontzeptuak eta zenbakiak nahastuz endredatu eta aurrera egitea izan da. Gure aldetik, aurreko legealdi bukaeran proiektu berri bati ekinez EAJrentzat etekin elektorala atera beharrean, Areria ordaintzeko zegoen prestamua (1,5 milioikoa) amortizatzea izan zen hartutako erabakia. Ondoren, hala ere, 2011ko likidazioa positiboa izan zen. Berdin 2012an eta orain, 2013koa bi milioirekin.\n2011, 2012 eta 2013ko aurrekontuetan likidazioek udalaren kontuen egoera ona agertu dute.\n1.Gastu eta sarreren legealdiko aurreikuspena: sarrera arruntak mantentzeko estrategiak eta proiektuen lehentasunak zehaztea. 2.- Lehenetsitako proiektuak prestatu eta tramiteak eginak izatea, diru iturria lortzeko aukera dagoenerako prest izateko. 3.- Herriko merkataritzaren eta industriaren egoeraren analisia egitea. Baldin eta uste badugu giza politika hoberena enplegua mantendu eta sortzea dela. Eskaera hauen inguruan jaso dugun erantzuna, ordea, EZ, EZ eta EZ izan da. 2013ko aurrekontuaren likidazioaren ondoren nabarmen ikusi dugu zein den ‘ideia’. Osoko bilkuran 2.000.000 euroko likidazioa onartu ondoren, bilkura berean kreditu berrien onarpena aurkeztu zen. 400.000 euroko balioa dute eta bi dira hauen noranzkoak: \nKiroldegiko zerbitzuetarako gastu arrunten 65.000 euroko igoera. Ez diogu dagokiona ez dela ordaindu behar. Kutxa betea dagoenean bide errazetik jotzeko ez da oztoporik ikusten, baina igoera honek aurrekontu orokorrean izan dezaken ondorioen hausnarketa faltan bota dugu. Eta ez ditugu antzeman honen aurrean aparteko neurrien aipamenik.\n180.000 euro kiroldegia larrialdietara egokitzeko. Beharra dagoenean ez dugu halako neurriak ezartzea kritikatuko. Baina ez dago egin nahi denaren inguruko planorik, edo ez dugu behintzat ikusi. Inprobisazioan oinarritutako partida onartu dela dirudi beraz.\nHonek guztiak agerian jartzen du udal egitura eta aurrekontu zehatz batzuen emaitza. Urte askotako kudeaketaren ondorena, alegia. Eta honegatik eskatzen dugu hasieratik eta orain ere, behin eta berriz, Lazkaoko geroa marraztuko duen legealdiko estrategia eta lehentasunen zehaztasuna. Hori egiteak geroz eta zentzu gehiago du gainera. Azken hiru urteetan aurreko legealdiko inbertsioetako zenbakiak saltzen aritu dira. Beste erakunde batzuek finantzatutakoak. Badakigu une honetan erakunde guztien egoera ez dela hoberena. Gure helburua ez da finantzazio iturri berririk ia ez lortzea aurpegiratzea. Eskatzen duguna askoz errazagoa da eta ondoko hiru puntuotan labur daiteke:\nGure ustez esandako guztiak agerian uzten du Lazkaoren alde lan egiteko hiru urte galdu direla. Gauzak egiteagatik egiteak eta inprobisazioak geroaren aldeko apustua zintzilik utzi dute.\nZUREKIN Ekonomia, hirigintza, informazio-panelak\nLangabetu tasa eta jarduera ekonomikoa Lazkaoko langabetu tasa martxoan %11,10ekoa zen. Eta 308 ziren langabetuak. Gipuzkoako bataz-besteko tasa % 14,2koa da eta Euskadikoa %16,2koa. Egoera hobea dugu, beraz, eta estatuko %26tik urrun gaude. Hala ere, erabat kezkatzen gaitu lanik gabe dagoen lazkaotar bakoitzaren egoerak eta jarduera ekonomiko asko itxita ikusteak. Horregatik ari gara eskatzen behin eta berriz batzorde ekonomiko berezi bat sortzeko. Eta analisi zehatz bat egiteko. Noski, badakigu udal batek edota beste edozein erakunde batek ezin duela irtenbide magikorik eskaini, baina bizi dugun egoerak udal agendako lehentasunen artean lehenengoa izan beharko luke. Une konkretu batzuetarako pertsona batzuk kontratatzeko neurriak hartuz dirua jartzeak balio dezake, baino borondate ona erakutsi eta geure kontzientziak lasaitzeaz gain, haratago joan behar da. Gaiak analisi bat behar du eta honi lotutako planifikazioa. Eta helburua ona denez, berandu ez delako, batzorde berezi bat sortzeko eskatzen dugu eta eskatzen segituko dugu.\nIturgaitzaga eta Larreategiko lanengatik poza\nIturgaitzagako eta Larreategiko garapen urbanistikoak pozten gaitu. Orain edo aurrerago etxebizitza beharrean gertatuko diren lazkaotarrei herrian geratzeko aukera emango die. Era berean, aurreko legealdietan lotutako hitzarmenei esker, Udalak ere etxebizitza dezente egiteko aukera du. Ez legoke gaizki hauen garapena aurreikusteko plangintza bat aztertu eta prestatzea.\nGainera, lanek egoera ekonomiko zailean dauden sektoreei arnasa ematen die eta udalaren diru sarrerak bermatzen ditu baimen eta abarrei esker. Hala, herriko zerbitzuak eta politika edo ekimen publikoak mantentzen laguntzen da.\nINFORMAZIO PANELAK Iturgaitzagako eremua kudeatzeak dituen zailtasunez jabetzen gara. Horregatik, eta orain arte egin dugunaren gainean sinesten dugulako, garapen honetan lanean ari den udal talde tekniko politikoari, alkatea buru dela, gure babesa eta animoa eskaintzen diogu.\nUdalak eta herritarrek informazioa zintzilikatzeko panelak jarriko dira. Erabaki ona da, baina orain arte ia ezinezkoa aurrera eramatekoa, urteetan pankarta eta kartel gehien edozein fatxada, farola, baranda eta herri altzarietan jartzen aritu direnen errespetu gabeko jarreragatik. 5\nKontutan izan aurreko urteetan Lazkaon efizientzia energetikoa hobetzeko egindako azterketak. Lan horiek ez mespretxatu!\nKiroldegiko kaldera aldatzea hiru urteotan hartu den erabaki estrategikoenetakoa iruditzen zaigu, gastu finko bati eragiten diolako.\nKalderak, zaborrak eta zaborrontziak\nEgitasmoan San Benito ikastolako kaldera ere kontutan hartzeko eskatu dugu. Antzeko beharra duela uste dugu eta akaso gertutasunagatik kaldera batek bi eraikinen beharrak asebete ditzake.\nZABORRAK ETA ATEZ ATEKOA\nEz ditugu herritarrak gai honekin gehiago aspertu nahi eta ez dugu inongo polemikarik sortu nahi. Baina arduratsu jokatu beharrean gaude eta atez atekoa delaeta hainbat herritarren kexak entzun ondoren, eman ditugun pausoak azaldu behar ditugu.\nTXAKURREN ZAKARRONTZIAK Txakurren gorotzak uzteko zakarrontzi bereziak jartzea jabeentzat neurri aproposa izan daitekeela iruditzen zaigu. Baina honekin batera zaborrontzi arrunt gehiago jartzeko ere eskatzen dugu. Iaz hauetako asko kendu zirenetik, lazkaotarrak eskuan zaborra dugula ibili beharrean gertatzen gara haietako bat aurkitu arte.\nGuk planteatzen lortzeko da:\n1â€“ berriz ere egunean 24 orduko zerbitzua izatea. 2â€“ Lazkaon atez atekoak ezartzeak urtean kostu aldetik duen 100.000 euroko gehikuntza ekidin.\nDena dela, eta eraginkorra izan nahian, zaborrontzien sistema berriz pentsatu beharko litzatekeela uste dugu. Bereiztuta botatzeko esfortzua egiten dugun arren, sarritan bereiztutakoak nahastuta amaitzen duela eta alferrik ari garela da geratzen den sentsazioa.\nEz gara orrialde honetan gehiago luzatuko. Norbaitek gehiago jakin nahi badu, aldizkari honetako azken orrialdeko idatzia irakur dezake. Martxoan udalean egin genuen eskaeraren kopia da. 6\nZUREKIN Hitzaldi zikloa Goierri Bizia ekimenak gonbidatuta, Juan Mari Aburto, Enplegu, Etxebizitza eta Gizarte Politikako sailburua, eta Josetxo Hernandez, ASLEko gerentea eta Euskaliteko presidentea, Lazkaon izan ziren aurreko otsailean. Hizlariek Areriako aretoa bete zuten. Giza eskubideak (etxebizitza eta enplegua) eta enpresan langileak izan behar duen parte hartzea abiapuntu hartuta, euskal gizartearen eredua azaldu zuten, beti ere euren ikuspegitik. Hitzaldi zikloak Goierrira ekarri ditu orain arte Juan Jose Ibarretxe lehendakaria (Urretxura) eta Pedro Miguel Etxenike zientzialaria (Beasainera). Ondoren azpimarratu nahi ditugu hitzaldi horietan laurek botatako esaldi batzuk.\nJOSETXO HERNÁNDEZ: Partaidetza: ‘Euskadi enpresan parte hartzea lantzen duen mundu mailako erreferente izan behar du. Partehartzeak enpleguaren segurtasuna, produktibitatea eta kohesioa bermatzen ditu; kudeaketaren kalitatearen exijentzia, etekinak eta gardentasuna handitzen ditu eta enpresa kanpora eramateko tentazio ekiditen du’ Krisia: ‘Talentuaren balorea goraipatzen duen garaia da. Aukera baten aurrean gaude. Gauzak ezin dira, ezin dute, eta ez dira zertan lehen bezala izan behar’.\nJUAN MARI ABURTO: Eskubideak: ‘Txanponaren alde bat dira eta beti pentsatu behar da nola finantzatu behar diren. Eta beste aldean betebeharrak daude’.\nEtxebizitza: ‘Alokairu sozialaren alde egingo dugu. Ez du zentzurik etxebizitza sozial gehiago egitea, asko hutsik daudela kontutan izanda’.\nLanbide: ‘Arduradunek kalera atera behar dute, euren inguruko errealitatea ezagutzeko’.\nEmakumea: ‘Historiaren liburua\nLaguntzak: ‘Krisi garaian, XXI. Mendean, ezin da ikerkuntza unibertsitarioa diruz laguntzen segi. Gure gizarteak behar duena balorea, aberastasuna eta lana emango dituen ikerkuntza aplikatuko proiektuak dira’. Zientzia: ‘Zientziarentzat, helburuak eta arauak ezartzea baino garrantzitsuagoa da sormena askatasunean loratzen lagunduko duen atmosfera izatea’. EHU/UPV: ‘Euskadiko ikerkuntzaeragile nagusia da. Nazioartera zabaltzen dugun %60 sortzen du’.\ngizonezko eta emakumezkoen artean idazteko garaia iritsi da. Liburuetan ez du soilik gizonen ikuspegia azaldu behar’.\nBaloreak eta oparotasuna: ‘Gutxi batzuen artean baliagaiak agortzen ari gara. Gureak eta gure seme-alabenak. Autokritika egiteko unea da´.\nElkartasuna: ‘Gurea herri solidarioa ez balitz izan, euskaldunak, Euskal Herria ez ginatekeela izango gogoan izan behar dugu. Garrantzitsua da hori ez ahaztea’. 7\nZUREKIN Elkarrizketa: Xabier Insausti (EGI)\nâ€˜Gure helburua alderdiaren politikan akuilu lana egitea daâ€™ Gazteei buruz gehiago * Gazteok orokorrean zailtasun bereziak ditugu garai zail hauetan. Kalitatezko enplegu finko bat lortzea ez da lan makala, eta horrek nolabaiteko egonezina sortzen du halabeharrez. * Horrez gain, gazteak gizarteko arlo guztietan parte hartzeko gogoz ikusten ditut, baina askotan ez digute uzten edota trabak jartzen zaizkigu, eta horrek desilusioa eta desafekzioa dakar.\nArgazkian, Xabier (zutik, eskuinetik lehena) EGIko hainbat kideekin.\nXabier Insausti, beasaindarra, 28 urte. Telekomunikazio ingeniaritzan doktore eta matematika aurreratuetan masterra da. Gaur egun Nafarroako Unibertsitateko TECNUN Ingeniaritza fakultateko irakaslea eta CEIT-IK4 ikerketa zentroko ikerlaria da. - zer da EGI? Euzko Gaztedi, EGI, EAJ-PNVren gazte erakundea da. Bertan 16 eta 30 urte bitarteko gazteak gabiltza, alderdikideak zein alderdikide ez direnak, baina guztiak ere euskal politikagintzan interesa dugunak. EGIren izateko arrazoia euskal politikaren diseinuan gazte ikuspegitik ekarpenak egitea da. Gazte garen heinean, gure izaeraren parte da errebelde eta kritiko izatea eta, aldi berean, jeltzale garen heinean, gure helburua da alderdiak gazteen iritzi eta behar izanak kontuan har ditzan akuilu lana ere egitea. - EGIra nolatan gerturatu zinen eta zertan aritu zara? Nire kasuan, 4 urtez izan naiz Gipuzkoako EGIren idazkaria eta balantzea ezin hobea izan dela esango nuke. Ni hasi nintzen momentuan, gure gazteria desaktibatuta zegoen, Patxi Lopezen salbuespen gobernua zela eta, ilusioa galduta eta egoera kezkagarrian azken finean. Hala ere, eguneroko lanari, formazio jardunaldiei esker, hamaika ekitaldi eta gero erakundea indarberritzen joan da aurrez ezagutu gabeko erritmo batekin. Eta ezker abertzalea Gipuzkoako erakunde gehienetan bere benetako talantea eta gaitasun eza erakusten hasi denean, orduan etorri da Gipuzkoako EGIra benetako tsunamia. Orain oso indartsu, ilusioz beterik eta lanerako gogo biziz gaude. Gure helburua, Euskadi libre bat bakean eraiki8 tzea, geroz eta gertuago ikusten baitugu.\n* Hala ere, nik uste dut benetan gazteon garaia dela orain inoiz baino gehiago. Euskadi berri bat sortzen ari da, armen mehatxurik gabe, geroz eta burujabeagoa. Gurea da Euskadi bakean ezagutuko duen lehen belaunaldia, eta apustu egingo nuke, gurea izango dela baita ere Europan aske den Euskadi bat ezagutuko duen lehena. -Zer eskaini nahi dio gaur egun gazte batek EAJPNVri? EAJ alderdi abertzale, europazale eta humanista da. Pertsonak ardatz hartuta, Europan zazpi herrialdez osatutako Euskadi aske bat eraiki nahi duena. Helburu honekin bat etorri eta lanerako gogoa izanez gero, EGI da horretarako erakunde aproposa, non gazte ikuspegi batetik, herri hau etorkizunean zer eta nola izango den erabakiko duten politiken diseinuan parte hartzen baita. -Gazteak ez daude politikarekiko oso urrun? Politikarekiko desafekzioa baino, politikoenganako sumatzen dut nik. Eta ez da gutxiagorako! Egunero egunero medioetan ditugu era guztietako aldrebeskeriak. Eta horrek ematen digu, hain zuzen, aurrera jarraitzeko indarra. EGIko gazteon helburua ez da politikara dedikatzea, politikara dedikatzen diren alderdikideei bidean laguntzea baizik, gauzak barrutik aldatzen direla sinesten baitugu. Desafekzioaren aurrean "politiko guztiak berdinak dira" esatea da errazena, beste ezer egin gabe. Gu pauso bat haratago goaz, alderdi barrutik aldatu nahi ditugu gaizki dauden gauzak, baita orain arte ondo egin direnak indartu eta babestu ere. Ez gara sofan eseri eta dena gaizki dagoela esanda lasai geratzen diren horietakoak.\nBOZKATU KORREOZ DATORREN MAIATZAREN 25EAN EUROPAKO PARLAMENTURAKO HAUTESKUNDEAK IZANGO DIRA. EGUN HORRETAN LAZKAON EZ ZARELA IZANGO BADAKIZU EDO USTE BADUZU, ETA ZURE BOTO ESKUBIDEA BERMATU NAHI BADUZU, GOGORATU KORREO BIDEZ BOZKATU DAITEKEELA. HORRETARAKO LAGUNTZA EDO INFORMAZIOA BEHAR BADUZU, LAZKAOKO EAJREKIN JAR ZAITEZKE HARREMANETAN eajlazkao@gipuzko.com KORREO ELEKTRONIKOAREN BIDEZ EDO TELEFONOZ DEITUZ MAIATZAREN 9a BAINO LEHEN, ASTELEHENETIK OSTIRALERA, 9:00etatik 13:00etara, 943087149 ZENBAKIRA.\nESKERRIK ASKO! Gure eskerrak luzatu nahi dizuegu zuen kezka, kexa, kritika eta ekarpenak ematen diguzuen guztiei. Izan ere, Lazkaoren aldeko lana hobetzen laguntzen diguzue. Pausu hori ematea animatzen dizuegu oraindik eman ez duzuenei. Ahalik eta hobekien erantzuten saiatuko gara. Horretarako, nahi izanez gero, honako korreo elektronikora idatz dezakezue:\nGOBERNU TALDEARI EGINDAKO ESKAERA Sei hilabete pasatu dira Lazkaon Bilduko Udal gobernuak, zaborra biltzeko atez ateko sistema ipini zuenetik. Jakinak dira, sistemarekiko eta ezartze moduarekiko, EAJ-PNVko udal taldeak izan dituen jarrera eta kontrako iritziak. Oraindik ere, gauzak beste modu batean egin zitezkeela eta helburu berberak, Lazkaon martxan zen sistemarekin ere, lor zitezkeela pentsatzen dugu. Hori guztia, agian kontrakorik ulertu bada ere, gure ekintzekin eta ahalik eta daturik objetiboenetan oinarrituta azaldu eta planteatzen saiatu gara orain arte. Dena den, sarritan agertu dugun moduan, kontziente gara bakoitzari herriak ze ordezkaritza eman zigun, Udaleko eraketa zein den eta gehiengoa noren eskuetan dagoen. Hala ere, eta gure ordezkaritzak dituen mugen jakitun izanik, orain arte egiten saiatu garen moduan, gure ikuspegi eta gure iritzia herritarrengandik jasotako kezka eta eskaerekin uztartu eta planteatutako arazoen aurrean, konponbiderako proposamen eraikitzaile eta praktikoak egiteko lanean jarraitu nahi dugu. Lazkaotarren gehiengoak erakutsi du, atez ateko sistemarekin ados egon edo ez egon, birziklatzeko borondatea baduela, eta arduratsu jokatzen badakitela. Atez ateko sistema dela eta, egun konkretuetan frakzio zehatz bat atera beharrak Lazkaotarrei, eta batez ere birziklatu nahi duten Lazkaotarrei, etxeetan eta eguneroko jardunean oztopo eta arazo ugari sortzen dizkiete. Aurrez ere bide hori markatzen zuen esperientziarik bazegoen arren, oraingoan Legazpiko kasuak agerian jarri du edukiontzien bidez errefusa astean behin bereizita jasoz, atez atekoaren pareko bilketa datuak lortzea posible dela. Hala diote Sasietako datuek. Zenbait eragileei, bereziki merkatari bat baino gehiagori, bizi dugun testuinguru ekonomikoan bestela ere nahikoa arazo badituztenei, zailtasun eta buru hauste bat gehiago eragin dio. Gainera, atez ateko sistema askoz ere garestiagoa da. Lazkaoko kasuan, atez atekoarekin jasotze sistemaren kostua bikoiztu egin da. Urtean 100.000 euro inguru gehiago kostatzen da, Sasietak dionez. Aldi berean, edozein unetan birtziklagai diren materialak atera ahal ez izateak, zerbitzuaren murrizketa nabaria suposatzen du Lazkaotarrentzat. Hau guztia kontutan izanik, inongo eztabaidarik berritzeko asmorik gabe, eta garbi dugun arren, gure ustez egokiena edukiontzi sistema bidezko bilketa da. Eta kontziente gara oraingoz hori eskatzeak aurrera pausorik ez lukeela ekarriko. Beraz, ikuspuntu eraikitzaile eta praktiko batetik, eta eskatzen ditugun pausoak gure nahirako erabatekoak ez diren arren, Lazkaotarrei onura eragingo dietelakoan, zera\nESKATZEN dugu: * hondakin organikoa, papera, eta plastikoa edukiontzien bidez jasotze aldera, edukiontziak berriz ere kalean jartzeko pausoak eman daitezela. * merkataritzak edo beste eragile konkretu batzuek dituzten behar bereziak aztertu eta erraztasunak emango dizkieten neurriak har daitezela.\nHONELA: - Lazkaotarrek birziklatu ahal izateko, 24 orduko zerbitzua izango dugu. - Atez ateko sistemak Lazkaotarroi eguneroko jardueran sortzen dizkigun hainbat eragozpen asko gutxituko dira. - Txikia bada ere, eragile eta bereziki merkatariei buruhausterik eragin behar ez lioken kontu batean, laguntza edo aurrera pausoa emango da. - Inbertsio berriak egin beharrik ez dago. Oraingoz, ezer kendu beharrik ez dago. - Zabor bilketa sistemaren jasotze kostua nabarmen gutxituko da.\nEAJ/PNVko UDAL TALDEA 10\nZurekin lazkao7 eusk


Costa – Tropela.eus bloga\nCortek (EF1) etapa garaipena lortu du, EF1ren hirugarrena Vuelta honetan\n2020ko Espainiako Vueltako 16. etapa aukeratuen arteko esprintean erabaki da. Izan ere azken mendateak atzean utzi arazi ditu azkarretan azkarrena eta helmugan ezohiko esprinta ikusi dugu. Bertan Cort (EF1) izan da azkarrena eta bigarren liderra bera, Roglic (TJV), 6 segundoko gainsaria hartuz lidergoa sendotzeko asmoz. Costa (UAD) izan da errepidean hirugarren, baina zigortua izan da eta ondorioz Smithi (MTS) eman diote hirugarren postua.\nHau eta gaur jokatuko den etapa erabakigarriaren ingurukoak kontatzen ditu Iban Perezek (@piban) podcast honetan.\nBidaltzailea:Tropela Elkartea 2020-11-07 2020-11-07 Hemen argitaratua:Errepasoa, Espainiako Vuelta, PodcastakEtiketak: Cort, Costa, faboritoak, podcast, Roglic, SmithUtzi iruzkina #457 Tropela.eus podcastak: 2020ko Espainiako Vuelta errepasoa – 16. etapa bidalketan


BBK Gizarte Ekintza Fundazioaren Hitzarmen Kolektiboaren aurreakordioa sinatu du ELAk — ELA Sindikatua\nBBK Gizarte Ekintza Fundazioaren Hitzarmen Kolektiboaren aurreakordioa sinatu du ELAk\nBBK Gizarte Ekintza Fundazioaren Hitzarmen Kolektiboaren aurreakordioa sinatu du ELAk ELAk sinatutako akordioak bermeak eskaintzen ditu lan-erreformaren aurrean babestua egoteko. Era berean, baditu bestelako onura esanguratsu batzuk ere: lanpostuak bermatzen dira, KPIari lotutako soldata igoerak biltzen dira eta azpikontratazioa arautzen da. Hauek, besteak beste, lan-erreformari aurre egiteko Hitzarmenak biltzen dituen klausuletako batzuk: 36 hileko ultraaktibitatea, hitzarmena beteko denaren bermea, KPIari lotutako soldata igoerak eta aurrez erretiratzeko baldintza onak 1956, 1957, 1958 eta 1959. urteetan jaiotako pertsonentzat. https://www.ela.eus/eu/albisteak/bbk-gizarte-ekintza-fundazioaren-hitzarmen-kolektiboaren-aurreakordioa-sinatu-du-elak https://www.ela.eus/@@site-logo/elalogo.png\nELAk sinatutako akordioak bermeak eskaintzen ditu lan-erreformaren aurrean babestua egoteko. Era berean, baditu bestelako onura esanguratsu batzuk ere: lanpostuak bermatzen dira, KPIari lotutako soldata igoerak biltzen dira eta azpikontratazioa arautzen da. Hauek, besteak beste, lan-erreformari aurre egiteko Hitzarmenak biltzen dituen klausuletako batzuk: 36 hileko ultraaktibitatea, hitzarmena beteko denaren bermea, KPIari lotutako soldata igoerak eta aurrez erretiratzeko baldintza onak 1956, 1957, 1958 eta 1959. urteetan jaiotako pertsonentzat.\nELAk langileen lan-baldintzak 4 urtez (2017-2018-2019-2020) arautuko dituen BBK Gizarte Ekintza Fundazioko hitzarmen Kolektiboa sinatu du.\nHitzarmenean beste konpromiso bat hartu da: hitzarmenak indarrean dirauen bitartean 85 lanpostu bermatuko dira eta 17 kontratazio berri egingo dira. ELAk kezkaz bizi du azken urteotako Ekintza Sozialaren desmantelamendua. Begi onez ikusten du, ordea, enplegua eta kontratazio berriak egiteko konpromisoa biltzen dituen klausulak.\nHitzarmen honetan bada azpimarratzeko moduko beste gai bat: azpikontratazioa arautzen da; Gizarte Ekintzarentzat azpikontratatuta lan egiten duten pertsonen subrogazioa bermatzen da (kasu bakoitzean indarrean den hitzarmen sektorialaren baldintzak aplikatuko dira). Hitzarmen honetan subrogazioari buruz ezarritakoa bazen ELAren helburua administrazio publikoetako azpikontratazioetarako ere. Gogora dezagun, sindikatuak eginiko proposamen hori bertan behera utzi zuela Legebiltzarreko gehiengoak. Horren ordez, enpleguaren kalitatea kaltetu besterik egin ez duen politika garatzen jarraitu du Jaurlaritzak, murrizketetan oinarritutako politikak, hain zuzen ere. Hori dela eta, ELAk modu positiboan baloratzen du BBKko Ekintza Soziala Fundazioan subrogazio arautu izana.\nELAk berretsi egiten du negoziazio kolektiboa benetako edukiekin egin behar dela, benetan aplikatuko dela bermatuz.


ESTUDIOA – Gaztañaga Dekoratzailea\nZeure ametsen neurrira egokituko dugu zure espazioa\nInteriorismo eta dekorazio proiektuak egiten ditugu. Baita berritze lanak ere, partzialak eta osoak. Espazioen banaketa erabakitzen eta argiztapena, kolorea, materialak eta altzariak aukeratzen lagunduko dizugu.\nAzpeitia (Gipuzkoan) kokaturik, 30 urte daramatzagu espazioak imajinatuz. Mota guztietako erreformak, integralak edo partzialak egiten ditugu, bai etxebizitzetan, merkataritza-lokaletan edo hoteletan. Interiorismo-proiektuak altzariz janztea eta apainketarako aholkularitza ere egiten ditugu oro har.\nGure esperientzia luzea, sormena eta azkeneko tendentzien ezagutza erabiltzen ditugu gaur gaurko proiektuak egiteko, bezeroaren gustu eta beharrei erabat egokituko direnak. Gure eginbehar nagusia toki bakoitzak duen gaitasuna aprobetxatzea da zure gustu estetikoei eta beharrei egokitzeko.\nZure proiektua 3D-etan aurkeztuko dizugu emaitza aldez aurretik ikusi eta sentitu ahal dezazun, inongo xehetasunik galdu gabe. Horrela zure asetzea eta proiektuaren garapen ona bermatuko ditugu.\nGainera, altzari-salmenta zerbitzua eta objetu apaingarriak eskaintzen dizkizugu (alfonbra, oihal, argiztapena, etab.) zure proiektuaren altzariak jartzea denda baten baino errazagoa gerta dakizun.\nKonbentzituta gaude bizi garen eta darabiltzagun espazioen diseinua garrantzitsua dela eta honek gure egunerokoan eragin handia duela. Gure lanak grinatzen gaitu eta horregatik ehuneko ehun jartzen dugu proiektu bakoitzean.\n20 urte pasako eskarmentua interiorismoan, dekorazioan eta berrikuntza lanetan (osoak eta partzialak).\n© Gaztañaga Dekoratzailea 2017. Eskubide guztiak erreserbatuta. LEGE OHARRA


Orein begibakarra - - uztarria.eus\nAnartz Izagirre 2020-10-27 08:06\nAnartz Izagirrek 2020ko urriko Uztarria aldizkarian idatzitako iritzi artikulua da honako hau.\nIkusi nahi ez duena baino itsu handiagorik ez dagoela esan ohi da, eta bizitzen ari garen egoerak ere halaxe erakutsi digu. Gazteak eta tabernak, iluntzea eta besarkadak. Osasun eta segurtasun neurriak entzunda badirudi birusak jai hartzen duela eguzkia ateratzen den unean bertan; ez duela herritarrak kutsatzeko intentziorik lantegietako barrunbeetan, eta kubata eskuan duten gazteak kutsakorragoak direla bastoiarekin dabiltzan zaharrak baino.\nOrein begibakarraren alegiazko ipuina etortzen zait gogora hainbat agintariren adierazpenak zein telebistako tertuliakide orojakileen esanak entzuten ditudanean. Ipuinak dioenez, orein begibakar bat itsasertzetik zebilela lurrean gertatzen ari zenari so zegoen bere begiarekin, itsasoan gertatzen ari zenari jaramonik egin gabe. Oreinak uste zuen itsasoan ez zegoela arriskurik, baina ehiztariak lurrean beharrean itsasoan zeuden, eta geziekin eraso egin zioten oreinari. Zaurituta, honakoa esan zuen oreinak: "Gaixoa ni. Lurra zelatatzen nengoen, arriskuz beterik zegoela uste bainuen, eta aterpea zela uste nuen itsasoa zorigaiztokoagoa izan da".\nErrazegia da hatz erakuslearekin erruduna zein den seinalatzea, baita sektore konkretu bateko jendea kriminalizatzea ere; zeharo abilak gara horretan, gainera. Denon osasunaren eta segurtasunaren izenean gauza asko eskatzen eta esaten diren garai honetan, ordea, gaitzaren foku edo agerraldi deitzen dioten guneetatik haratago ere behatu beharko genuke, etorri denari eta etor daitekeenari beldurrik galdu gabe, baina une oro gertatzen ari denaren errudunak topatzen tematu gabe.\nErrare humanum est, huts egiteak gizatasuna adierazten du, eta hori ez genuke sekula ahaztu behar. Ezin uka, baina, gure hutsegiteek besteen bizitza arriskuan jar dezaketela, eta besteenganako enpatia eta ardura apur bat izateak ere adierazten duela gizatasuna. Esan gabe doa, ordea, geziak edozein lekutatik irits daitezkeela, edozein unetan, eta hurkoa salatzen ibiltzeak baino mesede gehiago egingo liguke besteei gure babesa adierazteak. Ipuinak ez du kontatzen orein begibakarrak erasoaren ostean bizirik iraun zuen ala ez, baina biziko balitz ziur nago ez lukeela harri berarekin berriro tupust egingo.


Pantailen erabilera arduratsua sustatzen – Guraso.eus\nPantailen erabilera arduratsua sustatzen\n2022-04-15\tguraso\tIruzkinik ez\nHaurrek egiten duten pantailen erabilera kezka iturri bilakatu da azkenaldia, baita Antzuolako Herri Eskolako irakasleen eta gurasoen artean ere. Horregatik, Amaia Arroyo Sagasta hezitzaile digitala izan dute bidelagun saio ezberdinen bitartez.\nHaurrek egiten duten pantailen erabilera kezka iturri bilakatu da. Eta Antzuolako hezkuntza komunitatea ere arduratuta dago. Hala, Pausoka guraso elkarteak antolatuta, Amaia Arroyo hezitzaile digitalak hainbat gako eman ditu bi saiotan. Izan ere, bai gurasoak eta baita irakasleak ere bat datoz: pandemiak pantailen erabilera areagotu egin du, eta erabilera arduratsuaren aldeko hautua egitea nahitaezkoa da.\nLehenik eta behin, erabileraren gainean hausnartu behar dela dio Arroyok, eta erabilera ona bultzatzeko bidelaguntza eskaini: “Gure lasaitasunerako, pantaila aurrean bakarrik uzten ditugu, maiz, haurrak; baina, modu gradual batean, pantailen munduan sartzeko laguntza behar dute. Hala, ikuspegi kritikoa landu behar dugu, pixkanaka, eurekin”.\nHaurraren autonomia eta konfiantza lortzeko hainbat etapatan zein jarraibide progresibo izan beharko liratekeen azaldu du: “0 eta 3 urte arte, ahalik eta pantaila gutxien gomendatzen dute; 6ra arte, euren gailu pro- piorik ez edukitzea eta beti lagunduta erabiltzea; 6tik 9ra, berriz, espazio irekietan erabili ahal dituzte gailuak, betiere, laguntzarekin; eta 9tik 12ra bitartean, autonomia pixka bat utzi diezaiekegu. 12tik aurrera, lan ona egin dugula ikusita, autonomia utzi behar zaie”.\nHain zuzen, solasaldian guraso askoren artean sortutako sentimendua kulparena izan da. Arroyok momentu eta familia guztiak ezberdinak direla deritzo: “Epaiketa zein errudun sentsazioa ahaztu egin behar dugu; une guztietan ez gaude berdin; ezta familiak eta testuinguruak ere. Gainera, pantailen erabilera, batzuetan, baliagarria da, eta zilegitasun hori ere eman behar zaio”.\nEtxean ez ezik, eskola eremuan ere pantailen erabilera geroz eta handiago da, eta hor desorekak sortzen direla ere badio Arroyok: “Hezkuntza komunitate moduan ulertu behar dugu; zerbait elkarrekin sustatu behar dugu eta oreka bilatu pantailen esposizioa neurrigabea izan ez dadin. Haur Hezkuntzan, esaterako, etxean pantailak asko erabiltzen dira; ez, aldiz, eskolan eremuan”.\nIruzkinik ez "Pantailen erabilera arduratsua sustatzen"


Hamabost kidek osatzen dute Ipar Euskal Herriko Sorturen Kontseilua - GARA\nHamabost kidek osatzen dute Ipar Euskal Herriko Sorturen Kontseilua\nIpar Euskal Herrian Sortuk izango duen egituraketaren berri eman zuten atzo. Kontseilu kideek argi utzi zuten, halere, «indar metaketa» ahalbidetzen duten EH Bai gisako lan tresnei lehentasuna emango diotela.\nAgustin Xaho izan da abertzaleetan lehena zazpiak bat kontzeptua bultzatzen, eta, bide horretatik, bere izena daraman Baionako kaia aukeratu zuen Sortuk Ipar Euskal Herriko egitura aurkezteko. «Ezkertiarra eta errepublikazale amorratua zen ere, eta gure mugimenduak bere egiten ditu Xahoren aldarrikapenak», nabarmendu zuen Xabi Larralde bozeramaileak, Sortu mugimendu nazionala, sozialista eta independentista dela goraipatuz.\nSorturen Ipar Euskal Herriko sorrera prozesuari dagokionez Jean François Lefort alderdikideak azaldu zuenez, ez da «modu espansiboan» egina izan. Bidea EH Bairen indartzea dela nabarmentzearekin, Sorturen sorrera prozesuari baino, «indar metaketari eta akumulazioari» lehentasuna eman diotela azpimarratu zuen. Iruñean, joan den otsailaren 23an, egin zen Sorturen biltzar eratzailean Ipar Euskal Herriak egutegi propioa behar zuela zioen ekarpena onartua izan zen, izan ere; eta horrenbestez, Sorturen «sortze prozesua udal hauteskundeen biharamunerako» uztea erabaki zutela zehaztu zuen.\n«EH Bai lan tresna komuna bilakatua da. Tresna horretan emanen dugu gure indarren lehentasuna», argitu zuen. Sortu egituratuta dago, halere, eta Kontseilu Nazionalean izango diren Maite Ubiria, Jean François Lefort (Lof), Iker Elizalde eta Xabi Larralde ordezkaritzarekin batera, hamabost kidez osaturiko berezko Kontseilua izango du Ipar Euskal Herriak. Xabi Larralde, Iker Elizalde eta Jean François Lefortekin batera, Aurore Martin, Xabier Susperregi, Amaia Elixiri, Eneko Aldana, Jean Claude Aguerre, Anaiz Funosas, Antton Seychal, Anita Lopepe edo Gorka Elejabarrieta izango dira, besteak beste, Kontseiluan. Barne hauteskundeetan parte hartu duten berrehun eta hogei bat lagunek aukeratu dituzte.\nIndar politiko berria martxan\nXabi Larraldek Sorturen oinarri ideologikoak gogoratu zituen. Independentista, ezkertiarra eta nazionala, horiek dira hiru zutoin nagusiak, eta horiek kontuan harturik, esan zuen ez zetozela bat gaurko «Europa liberalarekin», ezta Parisek «indarrean jartzen dituen politika neoliberalekin» ere. Independentziari dagokionez, estatu baten lorpenaren bidean, lehen urratsa, «erabakitzeko eskubidean oinarritzen den autonomia estatutua» dela esan zuen.


Aulestiko eta Ispasterreko KZ guneetan ikastaroak emango dituzte - Lea-Artibai eta Mutrikuko Hitza : Lea-Artibai eta Mutrikuko Hitza\nAulestiko eta Ispasterreko KZ guneetan ikastaroak emango dituzte\nParte hartzen dutenek, Interneti buruzko oinarraizko ezagutzak jaso eta smartphonak eta tabletak erabiltzen ikasiko dute. Maitzean emango dituzte eta aldez aurretik izena eman behar da.\nAulestiko eta Ispasterreko KZ guneetan maiatzerako ikastaroak antolatu dituzte. Bi udalerriotan bi ikastaro mota daude. Alde batetik, Oinarraizko interneta deritzon ikastaroan sarean nabigatzen eta posta elektronikoak sortu eta erabiltzen ikasteko aukera eskainiko dute, eta 20 ordukoa izango da. Beste alde batetik, Smartphonak eta tabletak deritzon horretan, Android gailuak erabiltzen irakatsiko dute, 14 orduko ikastaroan.\nMaiatzaren 2tik 10era emango dute Ispasterren Smartphonak eta tabletak ikastaroak, 11:00etatik 13:00etara. Interneti buruzko oinarrizko ezagutzan barneratzeko ikastaroa, berriz, maiatzaren 20tik 31ra eskainiko dute, 16:00etatik 18:00etara.\nAulestin, nabigatzen eta posta elektronikoak bidaltzen ikastekoa, maiatzaren 2tik 16ra 11:00etatik 13:00etara emango dute, eta maiatzaren 17tik 28ra, berriz, Android gailuak erabiltzen ikastekoa, 11:00etatik 13:00etara.\nIzena eman. Bateko zein besteko ikastaroetan parte hartzeko interesa daukatenek aurretiaz izena eman behar dute.\nAulestiarrek liburutegian izena eman behar dute: 94-627 90 06. Eta apirilaren 17a (eguaztena) da azkenengo eguna. Informazio gehiago edo zalantzaren bat argitzeko liburutegira deitzeko esan dute. Ispastertarrek udaletxean izena eman behar dute: 94-684 29 99.


Mutrikuko Arrietakua jauregiak ateak zabalduko dizkie bisitariei - Lea-Artibai eta Mutrikuko Hitza : Lea-Artibai eta Mutrikuko Hitza\nMutrikuko Arrietakua jauregiak ateak zabalduko dizkie bisitariei\nBi urteko negoziaketen ondoren, gaur [otsailak 27] goizean sinatu dute Barroko estiloko jauregia bisitariei zabaltzeko hitzarmena Arrietakuan bertan Jose Angel Lizardi Mutrikuko alkateak, Enrike Areilza Txurruka Mutrikuko Kondeak eta jauregiaren jabea denak eta Gipuzkoako Foru Aldundiko Kultura, Turismo, Gazteria eta Kiroleko diputatu Denis Itxasok. Sinatu duten hitzarmenak bi urteko iraupena dauka, urtero berritzeko aukerarekin. Hitzarmenean zehazten denez hiru sinatzaileek hartuko dute euren gain jauregian egin beharrekoren bat. Udala, esaterako, bisiten programazioaz, bisitetarako jauregiaren egokitzearekin, jauregian bertan eta atzeko lorategian egin beharreko konponketa txikiekin eta eguneroko mantentze eta garbitasun lanekin arduratuko da. Aldundiak, ostera, jauregiak bisitak jasotzeko beharrezko aholkularitza eskainiko du eta berak dituen itsas ondarea sustatzeko oinarrietan ere agertaraziko du Arrietakua.\nMJose Angel Lizardi alkatea, Enrike Areilza bere alabaren laguntzarekin eta Denis Itxaso hitzarmena sinatzen.\nBisitariek jauregiaz gozatzeko egun jakin batzuk edukiko badituzte ere, Mutrikuko Kondearen nahia izan da lehen aldiz bisitariei ateak ireki baino lehen mutrikuarrentzat bisitak antolatzea, bai ikastetxeei zuzenduta, bai taldeentzat eta baita ere herritarrentzat. Esan du badakiela jauregiak duen balore historiko eta artistikoa handia dela, eta horregatik dela garrantzitsua ateak irekitzea. Mutrikuko Kondeak gehitu duenez, pozik dago etxean bisitari berriak hartzeko sinatutako hitzarmenarekin eta eskerrak eman dizkie bai udalari eta baita aldundiari ere. Mutrikuko alkateak ere esker hitzak eduki ditu Areilzarentzat, “Mutrikun dagoen ondarea herritarrei zabaltzearren”. Aitortu du jauregia “nahiko ezezaguna” dela herritarrentzat eta ateak irekitzea baliogarria izango dela itsas ibilbidea are gehiago eta hobeto ezagutzeko Arrietakuan jazotakoei buruz ikasteko. Eraikina Kultura Intereseko Ondare bezala izendatuta dago 1964az geroztik, urte horretako urtarrilean Espainiako Kultura Ministerioak horrela erabakita. Mutrikuko monumentuen multzoaren zati ere bada 1995 urteaz geroztik. Besteak beste etxe horretan bizi izan zen Mutrikuko alkate, zientzia-gizon eta itsas armadako brigadier Kosme Damian Txurruka (1761-1805).\nArrietakua jauregiko liburutegia.\nBisita gidatuak. Arrietakua jauregia zabalik egongo da urte guztian, baina modu desberdinetara. Uztaileko lehen egunean zabaldu eta abuztuaren 31an itxiko dute udako aldia. Bitarte horretan astean bi aldiz zabalduko dute aurretiaz antolatutako bisitentzat. Egunean hiru bisita egingo dira gehienez, 11:00etatik 14:00etara bitarte eta 16:30etik 19:30era bitarte. Urteko gainontzeko asteetan, bisita gidatuak antolatuko dituzte astean behin. 12 urtetik gorakoentzat jauregira sartzea 10 eurokoa izango da, 5 euro 4 eta 12 urte bitarteko neska-mutilentzat eta doan, aldiz, Mutrikuko ikastetxeentzat eta 4 urtetik beherakoentzat.\nJauregiaren atzeko lorategia konpondu egingo dute.\nSarreren salmenta Mutrikuko turismo bulegoan egingo da, edo bestela, Euskal Kostaldeko Geoparkea kudeatzeaz arduratzen den Geogarapen elkartearen bitartez, bai bere webgunetik edota baita Geoparkea osatzen duten Zumaia eta Debako turismo bulegoen bidez. Sarrerengatik jasotako dirua Arrietakua jauregiaren mantentze lanetara bideratuko da. Alkateak esan duenez interes handia daukate Mutrikuko turismoa sustatzeko eta garatzeko, eta horregatik eman dio balio handia Antonio de Gaztañetak XVIII. mende hasieran eraikitzeko agindu zuen jauregia ere turismo eskaintza horretan sartu ahal izateari. Hitzarmenaren xedea Gipuzkoan bakarra den ondare mota hau ezaguzera ematea dela gaineratu du, kontserbazioa bermatzeaz gain, hurrengo belaunaldiek ere Arrietakuaz gozatu dezaten. 1727an erre egin zen Arrietakua, eta Antonio de Gaztañetaren emaztea arduratu zen berreraikitze lanak gidatzeaz, gaur ikusi daitekeenaren hasierako urratsak emanez.\nAlkatea, Kondea eta Foru Diputatua, hitzarmea sinatu eta gero.


Pilota zuzenean | Berasaluze II-Zubieta / Artola-Albisu | EITB telebista\nBerasaluze II-Zubieta / Artola-Albisu, ETB1en eta eitb.eus-en\nFuenlabrada-Bilbao Basket saskibaloi partida eta Juan Mugerza Krosa ere zuzenean emango dira.\n'Gol festa' saioko webgunea\nETBren gaurko kirol eskaintzaren barruan, Eskuz Binakako Txapelketako Berasaluze II-Zubieta eta Artola-Albisu bikoteen arteko norgehiagoka izango da ikusgai. Eibarko Astelenatik egingo den pilota emanaldia, ohi denez, 17:00etan hasiko da. Beste bi partida ere jokatuko dira: Jaka-Merino I eta Altuna III-Irusta bikoteen artekoa, eta Apezetxea-Tolosa eta Mendizabal III-Larrinaga bikoteen artekoa. Xabier Euzkitze, Joxan Tolosa eta Elena Azpeitia arduratuko dira kontakizunaz.\nGoizean, 12:00etan, Endesa Ligaren leihoa zabalduko dute, 18. jardunaldiari dagokion Fuenlabrada-Bilbao Basket neurketa eskaintzeko. Xabier de la Fuente eta Josean Aldalur izango dira esatariak.\nBi emanaldiok ETB1en eta eitb.eus-en izango dira ikusgai. ETB4k, bere aldetik, Elgoibarren jokatuko den Juan Mugerza Krosa eskainiko du zuzenean, 12:30ean hasita. Juanan Legorburu eta Xabier Leibar izango dira berriemaileak, eta internet bidez ere zuzenean jarraitzeko aukera izango da.\nBestalde, 11:00etan, ETB1ek, aurreko igandean Aian jokatutako harri-jasotze neurketari egingo dio tartea. Idoia Etxeberriak eta Jokin Eizmendik ezarritako marka berrien inguruko kontakizuna egingo du Ibon Gaztañazpik. Etxeberria oriotarra lehen emakumea izan da 138 kiloko zilindro zaharra hiru aldiz jasotzen, eta Eizmendi zarauztarrak garai bateko Euskadiko Harri Handien Txapelketan erabiltzen ziren harriekin egin du errekorra.\nAmaitzeko, 'Gol Festa' saioan futbol jardunaldiaren analisia egingo du Mikel Olazabalek partiden laburpenen bitartez, 19:30etik aurrera. Athleticek Malagaren aurka jokatuko duen partida izango da eguneko arretaguneetako bat.


711311 - IRALE\nTxorizozko bokata, txorizo-bokata ala txorizoaren bokata? “Zeren bokata?” edo “Zerezko bokata"?\nMaizago erabiltzen da hitz-elkarketa: txorizo-bokata, intxaur-saltsa, berakatz-zopa, urdaiazpiko-ogitartekoa… (marratxoa aukerakoa da)\n“Zeren bokata?”; “Bokata, zerena?”\n1/ Beste hainbat konturekin gertatzen den bezala, Euskaltzaindiak ez du ezer erabaki edo gomendatu auzi honen gainean: literatura tradizioan eta gaur egungo euskaran zer egitura erabili diren ikertzen dihardu, orakulua eman aurretik. Hala, oso esanguratsua da ‘ogitarteko’ sarrerako adibideak erkatzea Ibon Sarasolaren Euskal Hiztegian (1996an argitaratua) eta Euskaltzaindiaren Hiztegian (2012an argitaratua):\n· Euskal Hiztegia: urdaiazpikozko ogitartekoak\n· Euskaltzaindiaren Hiztegia: urdaiazpiko ogitartekoa; ogitarteko bat, urdaiazpikoarena\n2/ Dena dela, argi dago tradiziotik heredatu ditugun forma guztiak hitz-elkarketaren bidezkoak direla:\noilo-zopa, ogi-zopa, arrain-zopa, tripaki-zopa, patata-arrautzopila, porrusalda, oilo-salda, arto-irin, baba-zuku, esne-zuku…\nOso zalantzazkoak lirateke adibide horiek guztiak, gure ustez, -zko loturarekin eraikiko bagenitu: porruzko salda (??), artozko irina (?), intxaurrezko saltsa (??)…\nBeraz, zure adibideetan, zalantza izpirik gabe osatu ditzakezu modu honetan: txorizo-bokata eta platano-jogurta…\nEgia da, baina, asko zabaldu dela izenak ‘-zko’ atzizkiaren bidez lotzea, batez ere hitz modernoekin (izozki, jogurt…). Ikusiko dugu zer-nolako arrakasta duen bide horrek, baina, bitartean, hitz-elkarketa hobestea proposatzen dizugu, tradizioari eustearren.\n3/ ‘-ren’ atzizkiaren bidez lotzea ere jatorra da, batez ere osagaia amaieran ematen denean:\n· Mesedez, atera bokata bat, txorizoarena.\n· Zuku bat nahi du, laranjarena.\n4/ Galderari dagokionez, eta esandakoaren arabera:\n· Zerezko bokata?: desegokia.\n· Zeren bokata?: egokia.\n· Nolako bokata?: egokia, baina anbiguoa.\n4/ Eskaini dizugu bide seguru bat horrelako sintagmak osatzeko: hitz-elkarketa. Baina, zoritxarrez, ezin da beti erabili. Adibide batzuekin plazaratuko dizugu arazoa, baina beste baterako utzi erantzuna:\n· Barazki-panatxea, baina nola eman euskaraz Parisko jatetxeetan eskaintzen duten panaché de légumes frais delakoa?\n(Hitz elkarketa debekatuta daukagu adjektibo edo bestelako izenlagun bat jartzen badiogu elkarketaren lehen osagaiari: barazki fresko panatxe / gure ortuko barazki panatxe)\n· Urdaizpiko-ogitartekoa, baina nola euskaratu bocadillo de jamón de Jabugo?\n· Babarrun-eltzekaria, baina nola euskaratu potaje de alubias blancas?\nEsan bezala, horiek eta horrelako beste hainbat, norbaitek kontsulta egingo balu, hurrengo baterako.